Razdvojen sudski postupak Lazareviću\nBeta 13. aprila 2016. 11:25\nU Specijalnom sudu u Beogradu danas je nastavljeno sudjenje trojici optuženih za odavanje poverljivih podataka, dok je postupak bivšem šefu kabineta ministra unutrašnjih poslova Srbije Branku Lazareviću razdvojen zato što je poslovno sprečen da prisustvuje sudjenju.\nUpitan da li je Lazarević od njega tražio neke usluge, Gara je odgovorio da mu je jednom prilikom tražio „kako je on shvatio da smeni zamenike načelnika odeljenja“.\n„Ja sam shvatio da treba da ih smenim, ali moguće je da je on mislio da ih samo proverim“, kazao je Gara.\nOn je dodao i da je Lazarević jednom od njega tražio i da proveri kome pripada skriveni broj sa kog su Lazareviću stizale pretnje i da je on to učinio, ali da za to nije tražio ničiju dozvolu, jer zakon to tada nije ni predvidjao.\nLazarević je optužen da je 2008. i 2009. godine kao pripadnik organizovane kriminalne grupe narko dilera Darka Šarića u više navrata odavao „naročito poverljive podatke o sprovodjenju posebnih dokaznih radnji u pretkrivičnom postupku koji je bio u toku, a koji predstavljaju službenu tajnu“.


Detaljna Astro Prognoza za SVE ZNAKOVE- SEPTEMBAR: Vage postaju nevaljale, Jarčevi pune džepove, a OVAJ znak će krajem meseca SRESTI NOVU LJUBAV.... - Page 2 of 6 -\nPotreba da sa emotivnim ili bračnim partnerom komunicirate na pravi način biće naglašena sve do polovine septembra. U tom periodu biste trebali da budete malo oprezniji, jer je moguće da nećete hteti da čujete drugu stranu na pravi način, I bićete skloni da svoje mišljenje I stavove stavite na prvo mesto, ne razumevajući da voljena osoba možda ima drugačije gledište. Sve ovo može dovesti do nesporazuma, do povišenih tonova I rasprave. U ovom periodu ono što možete uraditi jeste – ne brzajte sa nekim zaključcima, pustite da I voljena osoba kaže šta ima I razmislite da li je možda ipak u pravu. Što se tiče ostatka meseca, mogli biste da ga iskoristite na zajednička druženja, da unesete jednu mirniju I vedriju notu u odnos I da se potrudite da imate više vremena samo za vas dvoje, u toplini doma.\nUsamljeni pripadnici ovog znaka biće vrlo aktivni, često okruženi zanimljivim pripadnicima suprotnog pola. Komunikacija vam je sada najjače oružje, pa ćete lako uspeti da osobu koja vam se dopada osvojite visprenošću, duhovitošću. Teme će smenjivati jedna drugu I vi ćete sa zadovoljstvom primetiti kako drugu stranu već počinjete da “vrtite oko malog prsta”. Samopouzdanje će vam biti na vrhuncu I jedina bojazan u ovom mesecu jeste da možda nećete imati baš preteranu želju da se skrasite….suviše će vam biti interesantno što se mnogi “lome” oko vas….\nRakovi u bračnim zajednicama – Jupiter u vašem polju doma dolazi u opoziciju sa Uranom, što bi za vas trebalo da bude upozorenje da u septembru morate više obratiti pažnju na kvalitet odnosa sa supružnikom. Ukoliko je u prethodnom periodu postojalo trzavica koje nisu rešavane, septembar bi mogao da samo donese produbljivanje sukoba, pa čak I odluku o razvodu. Zato je neophodno da se potrudite da sa partnerom razrešite problematiku koja vas muči, da biste mogli da stabilizujete svoj odnos. Za one u emotivnim vezama – I za vas će komunikacija predstavljati osnovni ključ za kvalitetan odnos sa voljenom osobom. Do nekog blagog zasićenja u vašem odnosu jeste došlo, ali to nećete popraviti time što ćete se truditi da manje provodite vremena zajedno I posvećivati se prijateljima I društvenom životu. Umesto toga – pokušajte da obnovite bliskost, idite na neki vikend van grada, budite aktivniji, zajednički se družite sa prijateljima, nađite neku aktivnost koja je oboma zanimljiva. Drugi deo meseca čak može doneti obostrana sumnjičenja u vernost, pa gledajte da ovo rešite na vreme.


Start dijaloga: Muka ista, nema manjih i većih patriota - 31.10.2017, Sputnik Srbija\nNema magičnih poteza, ovo će biti dug put sa malim koracima. Tako su pravni stručnjaci okarakterisali unutrašnji dijalog o Kosmetu na prvom okruglom stolu... 31.10.2017, Sputnik Srbija\n© Tanjug / Zoran ŽestićNela Kuburović, marko Đurić i Nikola Selaković\nPomoćnik ministra pravde Čedomir Backović najavio je početak diskusije rečima: „Neka čas počne“, istakavši da je akademska zajednica pravo mesto za start dijaloga.\nDekan Pravnog fakulteta Sima Avramović rekao je da je učešće u dijalogu „obaveza, a ne samo privilegija“, te da je put kojim se ide „maglovit“, ali i „trnovit“.\n„Kosovo nije izgubljeno dok god tamo živi 120.000 srpskih stanovnika. Možda je manje izgubljeno od srpskog sela koje nestaje“, rekao je Avramović, dodajući da „nema magičnih poteza“ i da će ovo biti „dug put sa malim koracima“.\n„Ne postoji veliko rešenje, postoji lepeza manjih i čini mi se važnih koraka koji bi ovde mogli da se čuju“, rekao je Avramović. On je podsetio na neke od ranije iznetih predloga poput „više od autonomije, manje od nezavisnosti“, „standardi pre statusa“, primetivši da je „ono što je Srbija mogla dobiti u vreme Miloševića više nije mogla dobiti u vreme Koštunice i što više vremena prolazi Srbija će sve manje moći da afirmiše svoje prisustvo na KiM“.\nNa okruglom stolu, kojem prisustvuju generalni sekretar predsednika Srbije Nikola Selaković, ministarka pravde Nela Kuburović i šef Kancelarije za KiM Marko Đurić, dekan Pravnog fakulteta u Prištini Vlada Mihajlović rekao je da dijalog doživljava kao izazov.\n„Nećemo da glumimo da nam je Kosovo milije nego vama. Tu kosovsku muku svi jednako osećamo i nema mesta da se ovde govori li je neko veći ili manji patriota. Svi snosimo podjednaku odgovornost i zato to ovde kažemo“, rekao je Mihajlović.\nKako je primetio, možda se neki neće složiti, ali Srbija je „i dalje dole, iako je izgubila neke poluge vlasti“ i „stvari treba gledati pozitivno“.\n„Tačno je da nema naše vojske i policije, ali dole je naš narod, imamo izgrađenu mrežu institucija, obrazovanje, zdravstvo, socijalne i druge službe i ne smemo da klonemo i dignemo ruke“, poručio je Mihajlović i dodao: „Neću preterati ako kažem da nam je Univerzitet ključni stub za opstanak na KiM“.\nMihajlović je naglasio da bi ZSO mogla da bude neka spona između lokalne i centralne vlasti i da treba naći ponudu koja bi odgovarala i jednoj i drugoj strani.\n„Šta god da se bude odigravalo dole na pravnom terenu treba sačuvati funkcionalnu autonomiju za Srbe“, ocenio je dekan Prištinskog univerziteta.\nDekan Pravnog fakulteta u Nišu Nebojša Srkić izneo je stav da nam „stvari ne idu na ruku“, ali kaže da što se tiče statusa treba krenuti od minimuma konfederativnog uređenja.\nU diskusiji na okruglom stolu učestvuje više od 40 profesora pravnih fakulteta. Učesnici imaju na raspolaganju po 10 minuta za izlaganje, a skup će trajati do 14 časova.


Trujić: Drago mi je zbog povratka u moj Partizan! | BN\nTrujić: Drago mi je zbog povratka u moj Partizan!\nNovi fudbaler Partizana Nikola Trujić izjavio je da mu je drago što je dobio drugu šansu u tom klubu i da se nada da će biti pravo pojačanje za crno-bele.\nFudbal 08.06.2015 | 15:40\n"Jako mi je drago da se vraćam u klub u kom sam proveo detinjstvo. Drago mi je što ću dobiti šansu da pokažem svoj potencijal. Nadam se da ću biti pravo pojačanje i da ću pomoći Partizanu kako u Evropi tako i u domaćem šampionatu", rekao je Trujić na konferenciji za novinare u Beogradu.\nTrujić je došao iz Napretka, potpisao je četvorogodišnji ugovor i nosiće dres sa brojem 92. On je rekao da je izabrao taj broj na dresu pošto je rođen 1992. godine i dodao da mu je drago što igrači z njegove generacije konačno pokazuju kvalitet.\n"Mi smo bili strašna generacija, trebalo nam je više vremena da pokažemo kvalitet ali sada svi ti igrači, među kojima su Miloš Jojić, Nemanja Petrović, Darko Brašanac i Nikola Stojiljković dostižu svoj nivo", rekao je Trujić.\nTrujić je došao u Partizanovu školu 2004. godine i šest godina je igrao za mlađe kategorije. Član prvog tima bio je od 2010. do 2013. i igrao je na pozajmicama za Teleoptik, Smederevo, Hapoel Akru i Napredak, za koji je potpisao 2013. godine.\nOn je dodao da mu je vreme provedeno na pozajmicama mnogo značilo i da je sazreo kao igrač.\n"Mislim da je ovo pravi trenutak da se vratim u Partizan i da sam zasluženo doio drugu šansu. Zreliji sam i mislim da će mi sada biti lakše u Partizanu", rekao je Trujić.\nTrujić je naveo da mu najviše "leži" pozicija levog krila, ali da može da igra i po desnoj strani i dodao da ne može da obećava koliko će golova postići, ali da se nada da će uz dobre igre "golovi sami doći".\nTrener Partizana Zoran Milinković rekao je da je Trujić u poslednje dve godine dokazao da je zaslužio šansu da se vrati u Humsku.\n"Ono što nas je opredelilo da dovedemo Trujića nije samo to što je dete Partizana i što oseća klub, već zato što je u kontinuitetu jako dobro igrao i dokazao da je zaslužio šansu u crno-belom dresu. Verujemo da je igrač sa zavidnim potencijalom i samo od njega zavisi koliko će se razvijati. Verujemo da hoće i da će imati svoju budućnost u Partizanu", rekao je Milinković.\nCrno-bele je u letnjem prelaznom roku pojačao i Marko Jevtović, a Milinković je rekao da veruje da će naredne nedelje doći još novih igrača.\n"Verujemo da će biti još pojačanja. Mislim da će biti potpisa koji će zadovoljiti crno-belu javnost", rekao je trener šampiona Srbije.\nUpitan o budžetu za pojačanja, Milinković je rekao: "Ja sam neko ko ima mnogo želja, a o budžetu i mogućnostima morate da razgovarate sa direktorom i predsednikom."


Intervju - ICT Novinar Fiona Harvey - E Magazin br. 19 - Miodrag Kostić\nBrending - Intervju - ICT Novinar - Miodrag Kostić - E Magazin br. 19\nPre par nedelja urednici i novinari medija u oblasti Informacionih Tehnologija u Srbiji imali su neuobičajeni susret. Na forumu organizovanom u prostorijama kompanije Microsoft gost je bila Fiona Harvey, IT novinar Financial Times-a. To je bila jedinstvena prilika da se razmene iskustva u jednoj od najnovijih grana novinarstva. Informacione Tehnologije kod nas i u svetu postaju veoma značajan faktor razvoja ekonomije, pa je kvalitetno izveštavanje o ovoj oblasti postalo veoma važno za novinarstvo u Srbiji.\nFiona Harvey, iako svega desetak godina u novinarskoj struci, ima za sobom impozantan portfolio. Sama činjenica da je novinar jednog od vodećih svetskih finansijskih listova pokazuje vrednost njenog iskustva u ovoj struci. Kada se zapošljavala i Financial Times-u za njeno radno mesto konkurisalo je desetine vrhunskih svetskih novinara u IT oblasti. Mnoge bi zavarao njen mladoliki, pitomi izgled, ali verujte da od Fioninog pera strepe najmoćnije svetske kompanije čija se vrednost izražava u milijardama. Moja želja je da vam prenesem neka od tih iskustava koja mogu biti korisna na domaćoj novinarskoj sceni.\nPrvi problem pisaca tekstova u IT oblasti, (posebno u finansijama), je da su teme obično veoma dosadne. Osim ako niste direktno zainteresovani za poslovanje neke kompanije, veoma je teško IT priču načiniti interesantnom za širu javnost. Kao rešenje ovog problema Fiona predlaže da u tim pričama progovore ljudi. Njen trik je da priča ide kao razgovor a ne kao suvoparni opis ili dosadno nabrajanje činjenica. Takođe, njena preporuka je da se što više izražava običnim jezikom. Bez obzira što pričati o IT-u često zahteva korišćenje stručne terminologije uvek je moguće pronaći balans između jednostavnosti i očuvanja tehničke poruke. Da se prenese suština priče a da se pritom upotrebi minimum nerazumljivih reči. Ionako je zadnjih godina neverovatni razvoj IT tehnologije doveo do toga da je ona sama postala manje važna, dok je najvažnije postalo videti široku sliku, prepoznati trendove razvoja.\nOkosnica dobrog izveštavanja za Fionu je kvalitetna informacija, odnosno istraživanje. Način pribavljanja činjenica je od suštinskog značaja. Njene preporuke su: Uvek naći više različitih izvora informacija, obavezno pomenuti te izvore u članku, vesti od vendora obavezno proveravati. Da bi se do pravih informacija došlo najvažniji su kontakti. Fionin rolodeks sadrži hiljade kontakta klasifikovanih u desetine kategorija. Veoma je važno da za određeno pitanje odgovor nađete na pravom mestu. Nasmejao sam se kada je rekla da pogrešno izveštavanje, koje zahteva kasnije objavljivanje ispravke, u njenoj redakciji dovodi do krvoprolića (baš taj izraz). Toliko je važno da informacija bude stopostotno pouzdana.\nInteresantno je pomenuti priču koju je ispričala o razlici Britanskih i Američkih IT novinara. Na konferencijama za štampu Amerikanci će najčešće pitanje početi sa: «Recite nam zašto je vaš proizvod najbolji?» Dok će Britanski novinari postaviti najteža i najneprijatnija pitanja o tom istom proizvodu. Zato velike svetske kompanije, na svojim konferencijama za štampu, najčešće Britanske novinare postave negde otpozadi, što retko proizvede efekat da oni i dalje nisu najglasniji i najpravokativniji. Da bi održali nezavisnost izveštavanja Financial Times ne dozvoljava svojim novinarima da primaju bilo kakve poklone od kompanija. Čak i ako je u pitanju obična olovka sa logom i sloganom kompanije ili privezak za ključeve, pravilo je neprikosnoveno, nema poklona.\nKada piše, Fioni je najvažnije da se njena priča razume baš onako kako je želela. Najgore je kad se neki članak može tumačiti na razne načine. Najbolje je kad je poruka jasna i čista. Nažalost, za kvalitetno, sažeto i nedvosmisleno pisanje potrebno je vreme. Veliki problem kvalitetnog novinarstva za nju su rokovi koje urednici postavljaju novinarima. Njena politika je da radije uredniku kaže «Ne», na određeni rok, nego da kvalitet njenog pisanja i izveštavanja dođe u sumnju. Na duge staze kvalitet uvek pobedi kvantitet, iako se i u Britaniji novinari plaćaju po broju reči koji je objavljen. Kako se novinari plaćaju u Srbiji nismo joj rekli, ne zato što bi nam možda preotela «dobro plaćeni» posao, već zato što i mi verujemo da kvalitetno novinarstvo nema cenu (ni u dinarima ni u evrima).


U ponedeljak, 7. septembra, visoki predstavnik EU za spoljnu politiku i bezbednost Josep Borrell i specijalni predstavnik EU za dijalog Beograda i Prištine Miroslav Lajčak ugostiće u Briselu predsednika Srbije Aleksandra Vučića i kosovskog premijera Avdulaha Hotija, na još jednom sastanku na visokom nivou koji će biti održan kao deo procesa dijaloga Beograda i Prištine, saopštila je Služba za spoljno delovanje Evropske unije.\n„Kao deo sveobuhvatnog sporazuma o normalizaciji odnosa između Kosova i Srbije, na sastanku će biti reči o aranžmanima nevećinske zajednice i rešavanju međusobnih finansijskih potraživanja / imovine. Ovog vikenda, uoči sastanka na visokom nivou, specijalni predstavnik EU Lajčak biće domaćin četvrtog sastanka na nivou stručnjaka o prethodno razmatranim temama, a to su nestala i raseljena lica i ekonomska saradnja“, napominje se u saopštenju.\nSamit Beograda i Prištine treba da počne 7. septembra u 10:00 časova. Visoki predstavnik Josep Borrell daće izjavu pre početka sastanka, dok će specijalni predstavnik EU Miroslav Lajčak nastaviti sa svojim primjedbama na kraju razgovora. / ibna


14.03.2019 / 20:00 BiH - General Curtis Scaparrotti\n„... A riječ je o regionu u koji smo mnogo uložili i koji je ključan za bezbjednost Evrope. Rusija pokušava da podrije bilo kakav napredak ka integraciji u evroatlantske institucije, EU, NATO itd. To je njen opšti cilj širom Balkana, a to prije svega radi širenjem dezinformacija, finansiranjem i pružanjem podrške marginalnim strankama. Ne interesuje uvijek ih na kojoj su strani, dok god podrivaju aktuelnu vladu i bilo kakav napredak”, rekao je on.\n„Pristupanje Crne Gore NATO kao 29. članice i potencijalno članstvo Sjeverne Makedonije kao 30-te članice je tačno ono što Rusija nije htjela da vidi i nastaviće da se bave tim pitanjem u Sjevernoj Makedoniji, kao što je pokušala da se miješa u pristupanje Crne Gore. Bez napretka, ljudi počinju da gube nadu i smanjuje se želja za integracijom u Evropu", naveo je Scaparrotti.


Stigao prvi avion iz Berlina na banjalučki aerodrom | BL Portal\nStigao prvi avion iz Berlina na banjalučki aerodrom\nPrvi let kompanije “Rajaner” na relaciji Berlin-Banjaluka-Berlin sletio je na Aerodrom Banjaluka u Mahovljanima.\nUz dosadašnje linije za Stokholm, Memingen i Brisel, ovo je četvrta destinacija ka kojoj će avioni irske kompanije letjeti sa banjalučkog aerodroma. Iz irske kompanije očekuju da godišnje prevezu oko 135 hiljada putnika.\nIz Aerodroma ističu da otvaranje nove linije znači mogućnost povezivanja sa više od 100 destinacija u Evropi, Aziji i Africi.\nSaradnjom sa irskom kompanijom pokazalo se da banjalučki aerodrom ima kapacitet za veći broj letova. Vlada Srpske je to prepoznala, pa je u modernizaciju Aerodroma do sada uloženo oko sedam miliona maraka.\nAvion kompanije “Ryanair” će od Banjaluke do Berlina letjeti dva puta sedmično.\nTags: aerodrom, aviolinija, Banjaluka, Berlin, let, Ryanair


"Bezrezervna podrška Crne Gore Sjevernoj Makedoniji ka članstvu u NATO-u" :: Politika\n"Bezrezervna podrška Crne Gore Sjevernoj Makedoniji ka članstvu u NATO-u"\nDržavni sekretar Slobodan Filipović sastao se u Skoplju sa sjevernomakedonskim kolegom Draganom Nikolićem.\nSagovornici su tom prilikom naglasili da prijateljstvo i savezništvo naše dvije zemlje predstavlja primjer u regionu, te pokazatelj kako se kroz međusobnu podršku, saradnju i prenos iskustava na planu odbrane grade kvalitetni sveukupni međudržavni odnosi, saopšteno je iz Ministarstva odbrane.\n"Filipović je istakao da Crna Gora i Sjeverna Makedonija dijele iste spoljno-političke ciljeve, vrijednosti i težnje, a da uzajamna podrška i saradnja doprinose njihovom ostvarenju.\nOn je naglasio da su evroatlantske integracije od ključnog značaja za stabilnost i prosperitet regiona koji će, priključenjem Republike Sjeverne Makedonije u NATO, postati snažniji u suočavanju sa bezbjednosnim prijetnjama. Filipović je podvukao povoljne uslove za intenziviranje odbrambene saradnje, u cilju jačanja nacionalnih odbrambenih sistema obje zemlje", piše u saopštenju.\nNikolić je izrazio očekivanje da će se zajednički angažmani u oblasti odbrane dvije zemlje i dalje unapređivati čime se, kako je istakao, daje doprinos bezbjednosnoj koheziji cijelog regiona.\nFilipović je naglasio da će Crna Gora nastaviti sa pružanjem podrške reformskim procesima Sjeverne Makedonije na planu odbrane, u cilju što skorijeg priključenja te zemlje u Sjeverno-atlantsku alijansu.\nSjutra će, u crnogorskoj ambasadi u Skoplju, prisustvovati polaganju zakletve naših novih kadeta koji su započeli studije na pomenutoj akademiji, kao i promociji svršenih studenata u prvi oficirski čin, među kojima su bile i tri potporučnice VCG, saopšteno je iz Ministarstva odbrane.


IGK: Dodikov napad na OSBiH je napad na državu BiH | TV1\nIGK: Dodikov napad na OSBiH je napad na državu BiH\nPoziv predsjedavajućeg Predsjedništva Bosne i Hercegovine Milorada Dodika da pripadnici Trećeg pješadijskog puka Oružanih snaga BiH na sljedećem obilježavanju Dana tog puka obuku uniforme bivše Vojske Republike Srpske dio je kontinuiteta rušenja te narušavanje mira i stabilnosti.\nOcijenio je to danas Institut za istraživanje genocida Kanada (IGK) koji je u saopćenju napomenuo da se radi o kontinuitetu antidržavne politike u cilju realizacije velikosrpskog nacionalističkog cilja na račun podjele države BiH.\nMišljenja su da je bh. entitet Republika Srpska sve dalje od procesa suočavanja s naučno istraživačkom, historijskom i pravnom istinom o agresiji i genocidu počinjenom u BiH.\n– Takav fašizam i šovinizam je veoma opasan ne samo za državu BiH, već i za Evropu i svijet. Dodik jasno pokazuje da je na putu političkog, vojnog i policijskog establišmenta RS-a, iz ratne 1992. godine, establišmenta pravosnažno presuđenog za genocid – navode u saopćenju IGK-a.\nIstiču da izjava o oblačenju uniformi bivše Vojske RS, vojske koja je počinila najgori zločin protiv čovječnosti poslije holokausta u Evropi je zapravo “slavljenje agresivno genocidne ostavštine bivše vojske i policije RS, čime se šalje poruka da je genocid uvijek moguć i izvjestan”.\nIstraživači genocida, aktivisti ljudskih prava i intelektualci, okupljeni unutar Internacionalnog ekspertnog tima IGK-a zatražili su hitno reagiranje svjetskih vladinih i nevladinih autoriteta za političko uklanjanje i krivično sankcioniranje Dodika, ali i reakciju Ureda visokog predstavnika u BiH.\nDodikov napad na jedan od najjačih elemenata države BiH, Oružane snage BiH, je napad na državu BiH kao prosperitetnu buduću članicu Sjevernoatlantskog saveza (NATO) i Evropske unije, zaključeno je u saopćenju Instituta za istraživanje genocida Kanada.\nPrethodni članakHajizadeh: Ako Amerikanci naprave potez, uzvratit ćemo udarac\nNaredni članakU posljednjih 18 godina januar 2017. bio najhladniji, a juli 2012. najtopliji


Boateng: Možemo da ponovimo uspeh iz prošle sezone i osvojimo sve trofeje\nFudbaler minhenskog Bajerna Žerom Boateng rekao je da njegov tim poseduje kvalitet da ponovi uspeh od prošle sezone i osvoji "triplu" krunu.\nBajern je postao prvi nemački klub koji uspeo da u jednoj godini osvoji Bundesligu, Ligu šampiona i nemački Kup.\n"Sve je moguće i veoma smo motivisani da ponovimo prošlosezonski uspeh. Ako samo pogledate koliko puta smo u prošlosti dolazili do finala Lige šampiona, shvatićete šta smo sve u stanju da uradimo", rekao je Boateng za Kiker.\nOn je dodao da mu je žao zbog odlaska doskorašnjeg saigrača Marija Gomeza u italijansku Fiorentinu.\n"Mario je jedan od mojih najboljih prijatelja, ne samo u klubu nego u opšte. Tužan sam jer nas je napustio, ali to je njegova odluka i želim mu sve najbolje", rekao je 24-godišnji defanzivac.\nBoateng je prošle sezone odigrao 39 utakmica i postigao dva gola za bavarski tim.\nCeo Balkan je pričao o Veležu, a onda su otkrili ovu atraktivnu plavušu koja voli taj klub.\nEKSPLOZIJA U ŠVEDSKOJ Najmanje 25 ljudi hospitalizovano, u toku evakuacija stanara iz zgrade u Geteborgu (VIDEO)


O TELENORU O NAMA DRUŠTVENA ODGOVORNOST TELENOR FONDACIJA VESTI ZVUČNE KNJIGE ZA SLEPE I SLABOVIDE STUDENTE\nAvgust, 2011 – Studenti novosadskog Univerziteta danas imaju na raspolaganju 85 knjiga, nastalih u studiju za snimanje zvučne literature za slepe i slabovide, zahvaljujući Udruženju studenata sa invaliditetom u Novom Sadu (NSUSI), Ministarstvu prosvete i Telenor fondaciji.\nStudio za snimanje zvučne literature otvoren je 2007. godine u Novom Sadu, čime je proces studiranja studentima sa smanjenom sposobnošću vida dosta olakšan, a potencijalnim studentima omogućeno je da upišu neki od fakulteta, ili visoke škole strukovnih studija, novosadskog Univerziteta.\n„Projekat su podržali Pokrajinski sekretarijat za obrazovanje i Uprava za kulturu grada Novog Sada, a veoma je važno i uključivanje Telenor fondacije, jer studenti sada mogu da dobijaju nove zvučne udžbenike i postižu uspehe na fakultetima. Značaj rada studija nije samo u pružanju podrške slepim i slabovidim studentima u vidu literature u pristupačnom obliku, već i u promovisanju prava na obrazovanje studentima sa invaliditetom, što se podudara sa tendencijom uključivanja marginalnih grupa u sve nivoe obrazovanja“, kaže Olivera Mihajlović, koordinator projekta.\nRezultati istraživanja Novosadskog udruženja studenata sa invaliditetom pokazali su da je najčešći razlog što se slepi i slabovidi srednjoškolci ne odlučuju za studiranje strah da neće uspeti da obezbede literaturu u odgovarajućem obliku. Zvučne knjige će im omogućiti lakše uključivanje u svakodnevne aktivnosti na fakultetu i brži rad.


Luna i Marko se raspravljaju zbog raskida\n- Ti i da raskineš, ti bi spavao sa mnom u istom krevetu? Sad si rekao da ti to nije bitno, nisi me pecnuo, nego si hteo da ispadneš kao... Bravo šmekeru, a šta ćemo sa tvojim prethodnim šmekerskim delima dok sam ja bila napolju? - upitala je Luna, a on se pravdao:\n- Ništa ja nisam radio, vidiš šta rade ljudi ovde koji su u vezi. Ja sam znao da će ti smetati, ali nisam znao da će ti toliko baš - branio se Miljković što je Lunu razbesnelo pa je priznala:\n- Ja da nisam ušla ovde ili bih završila u Lazi, ležala bih u krevetu negde zavezana, ili bih otišla negde daleko i promenila identitet, živela drugi život! Do jula bih tako završila, pogasila društvene mreže i sve, da ne dođe do mene “Zadruga”. Nisam mogla da izdržim - pričala je Luna, dok je Marko delovao nezainteresovano, prekinuo je i sa zadrugarima započeo razgovor o hrani.


Kompanija Sekopak u saradnji sa Javno komunalnim preduzećem “Šumadija” postavila je u Kragujevcu 140 plastičnih kontejnera za razdvajanje amblažnog otpada.\n“ Sekopak i Javno komunalno preduzeće iz Kragujevca sarađuje već devet godina. Naša dugogodišnja saradnja unapređena je postavkom novih kontejnera . Očekujemo da će nova infrastruktura doneti rezultate u sakupljenim količinama ambalažnog otpada i da ćemo time doprineti čistijem Kragujevcu. Ovu priliku koristim da pozovem građane da aktivno učestvuju u primarnoj selekciji i da pravilno razdvajaju ambalažni otpad”, izjavila je Violeta Belanović Kokir, direktorka kompanije Sekopak.\nKontejneri su postavljeni na 60 lokacija na teritoriji grada. Razlikuju se po boji: plavi za odvajanje papirne i kartonske ambalaže, žuti za pet/ limenke i upotrebljenu Tetra Pak ambalažu i crveni za staklo. Na 20 lokacija u gradu postavljena su po tri a na 40 lokacija po dva kontejnera.\n“Cilj nam je da motivišemo sugrađane da razdvajaju otpad koji kasnije dolazi kod nas u reciklažni centar, gde se vrši obrada i prosleđuje ovlašćenim operaterima na dalje zbrinjavanje. Apelujem na sugrađane da nove kontejnere koriste onako kako je namenjeno, i da u njih ne odlažu komunalni otpad. Na taj način birnemo o zaštiti životne sredine i eliminišemo pojave odlaganja otpada van predviđenih prostora i posuda za to", izjavio je Nemanja Dimitrijević, direktor JKP "Šumadija"\nJKP Šumadija i kompanija Sekopak pozvali su građane da u narednih mesec dana sakupe više od 30 tona staklene ambalaže a Sekopak će Kragujevcu pokloniti specijalni kontejner za sakupljanje stakla - “Origami”.\nOvakvim akcijama kompanija Sekopak želi da podstankne razvijanje odgovornosti svakog pojedinca prema očuvanju životne sredine.


Čavić: Akademija nije imala šanse da opstane Plivanje Vest Srbija Sport\nProslavljeni srpski plivački reprezentativac Milorad Čavić je rekao da je iz privatnih razloga, ali i zbog veoma loše finansijske situacije morao da zatvori svoju Plivačku akademiju u Kragujevcu.\nČavić je pismom objavljenom na svojoj Fejsbuk stranici rekao da je Akademija, osnovana u februaru prošle godine u Kragujevcu, bila u "ozbiljnim dugovima i bez ikakvih šansi da opstane u daljem poslovanju".\n"Početna zamisao je bila da nam grad pomaže finansijski dok ne stanemo na svoje noge, a tada bi se taj iznos i smanjio. Mi nikada nismo bili ni na pozitivnoj nuli. Za to ne možemo da krivimo grad, već nedostatak slobodnog prostora u bazenu i vreme koje je bilo neophodno da se Akademija proširi", naveo je Čavić.\n"Mi 10 meseci nismo primili nikakvu novčanu pomoć zbog budžetskog deficita u Kragujevcu. Jedini razlog što je moja Akademija potrajala ovoliko je taj što sam sredstva izdvajao iz svog sopstvenog džepa. Obećao sam da ću plivanje u Kragujevcu učiniti vrhunskim i uspeo sam da pokrenem revoluciju, ali, nažalost, nemam sredstava da je i uspešno završim. Ovaj poraz se nije odrazio samo na moje finansijsko, već i na zdravstveno stanje", dodao je Čavić.\nOn je istakao da je u Akademiju uložio veliki deo sredstava od osvajanja srebrne olimpijske medalje u Pekingu 2008. ali i od zlatne medalje na SP.\n"Nisam ostvario nikakvu materijalnu dobit u poslednjih 15 meseci. Normalno je da se nadam da ću jednog dana povratiti iznos koji sam do sada izgubio i da ću dobiti nadoknadu od grada za svoj doprinos, a ako ne, to je ipak samo novac. Zaradiću taj iznos u Americi ako sve ostalo propadne", rekao je Čavić.\nOn je istakao da prvobitno nije želeo da iznosi u javnost razloge svog odlaska iz Kragujevca, ali da je to morao da učini zbog brojnih glasina i dodao da ljudi mogu da izaberu da li će mu verovati, pošto mu je "jasno da neki zatvaraju oči pred istinom".\n"Za mene je sada jedna stvar bitnija od novca, a to je porodica. Znam da je ona svetinja koja uvek treba da bude na prvom mestu, ali oni koji su upoznati sa mojim životnim putem će razumeti zašto ovo moram da uradim", rekao je Čavić.\nSrbija Sport, Beta - 02:00 06/07/2014


ISTORIJA za 1. razred trogodišnjih stručnih škola\nAutor: ŠARENAC DANILO\nKB broj: 21019\nIstorija za prvi razred trogodišnjih stručnih škola\n3. preštampano izdanje - 2020. god\nAutor: Danilo Šarenac\nPred vama je udžbenik za istoriju koji vam pruža osnovna znanja o prošlosti države u kojoj živite. U 34 lekcije prikazana je istorija srpskog naroda od doseljavanja na Balkan u VII veku pa do današnjeg dana.\nIako je najviše pažnje u udžbeniku posvećeno odlukama političara i vojskovođa, autor je nastojao da vam skrene pažnju i na činjenicu da su na tok istorije uticale i mnoge druge ličnosti među kojima i brojni „obični“ pojedinci. Ratova i drugih burnih događaja je u istoriji Srbije bilo puno, ali su oni uvek trajali nekoliko godina, dok su periodi mirnog života bili znatno duži. U miru se razvijala ekonomija, ljudi su odlazili na posao, u školu, slušali su radio, bavili se umetnošću ili sportom. Sve to takođe čini istoriju Srbije.\nUčenici će moći da se informišu i o nekim osetljivim pitanjima, recimo o tome zašto se Jugoslavija raspala, ko su bili četnici, zašto je Josip Broz Tito sahranjen u posebno izgrađenom mauzoleju koji danas posećuju strani turisti ili zašto je najlepša ulica u Beogradu nazvana baš po knezu Mihailu. Pošto savladaju gradivo, učenici će bolje razumeti savremeni svet i zemlju u kojoj žive.\nNamera autora je da učenike ne optereti s previše istorijskih datuma, već da im pre svega pruži objašnjenje događaja i procesa iz prošlosti. Zbog toga su brojna složena pitanja iz naše prošlosti pojednostavljena, a učenici koji se budu zanimali za više podataka i širu literaturu, uvek mogu da se obrate svojim nastavnicima za pomoć.\nBroj izdanja 3\nISTORIJA 1. razred srednjih s...\nISTORIJA za prvi razred srednjih stručnih škola - četvorogodišnje stručne škole 11. preštampano iz..\nKNJIŽEVNOST I SRPSKI JEZIK – ...\nKNJIŽEVNOST I SRPSKI JEZIK – priručnik..\nIMPROVING ENGLISH 1- radna sv...\nIMPROVING ENGLISH 1- WORKBOOK – radna sveska za engleski jezik za prvi razred gimnazije i srednjih ..\nPRODUŽENI BORAVAK KAO POSEBAN...\nPRODUŽENI BORAVAK KAO POSEBAN OBLIK VASPITNO-OBRAZOVNOG RADA S DECOM - priručnik za učitelje &n..\nradna sveska - FRANCUSKI JEZI...\nLE FRANCAIS..J'AIME! - francuski jezik - prvi razred gimnazije i srednjih stručnih škola ..\nVazduhoplovni materijali za v...\nVazduhoplovni materijali za vazduhoplovnog tehničara..\nTagovi: istorija, trogodišnja, srednja, stručna, škola, prvi, razred


Ostale vesti, 27.11.2017, 00:00 AM\nMozilla Firefox Quantum koji je objavljen prošle nedelje je doneo niz značajnih poboljšanja, uključujući i promenu koju mnogi možda neće primetiti u početku.\nYahoo je zamenjen Googleom, koji je sada podrazumevani pretraživač, jer je Mozilla pre isteka prekinula ugovor sa Yahoom, kako bi pružila najbolje iskustvo korisnicima.\nNema mnogo informacija o tome zašto je Mozilla odlučila da se odustane od partnerstva sa Yahooom, ali nije teško pretpostaviti, imajući u vidu prodaju Yahooa Verizonu i hakerske napade na kompaniju koji su dobili veliki prostor u medijima, iako to ni na koji način nije povezano sa pretragom.\nPartnerstvo između Mozillae i Yahooa je potpisano 2014. godine i to na pet godina. Iako se Mozilla iz ovog partnerstva povukla ranije, i dalje ima pravo na godišnje isplate do 375 miliona dolara, u skladu sa uslovima ugovora.\nNa prvi pogled, to je dvostruka dobit za Mozillu, a iz kompanije kažu da su još uvek spremni da sarađuju sa matičnom kompanijom Yahooa u bilo kojoj drugoj oblasti osim u oblasti pretraživanja.\n"Iskoristili smo naše ugovorno pravo da prekinemo naš sporazum sa Yahooom na osnovu brojnih faktora uključujući i to što je najbolje za naš brend, naše nastojanje da obezbedimo kvalitetnu pretragu weba i šire iskustvo sadržaja za naše korisnike. Verujemo da postoji mogućnost za saradnju sa Oathom i Verizonom van pretrage ", navodi se u saopštenju Mozillae.\nIstovremeno, ovo predstavlja veliku pobedu za Google, jer je njegov pretraživač sada u dva najpopularnija pretraživača na svetu, Chromeu i Firefoxu.


Članovi Veća GO Zvezdara zaduženi za javno zdravlje i investicije Gordana Mišev i Aleksandar Đuričić, obišli su ambulante Doma zdravlja Zvezdara u naseljima Konjarnik, Mali Mokri Lug i Veliki Mokri Lug, gde im se pridružio i gradski odbornik Nebojša Mladenović.\n10 Oktobar 2020 Opštine, Zvezdara 208 pregleda 0 komentara Izvor: Opština Zvezdara\nGrađani su se obraćali Opštini u više navrata sa željom da se prošire kapaciteti pomenutih ambulanti.\nU razgovoru sa zaposlenima, članovi Veća su upoznati sa potrebama ovih zdravstvenih jedinica koje se ogledaju u većem broju zdravstvenih radnika u Malom Mokrom Lugu, ali i sa problemima u ambulantama na Konjarniku i Velikom Mokrom Lugu, u kojima bi trebalo uraditi sanaciju i rekonstrukciju fasada i rešiti problem grejanja.\n''Ambulanta u Malom Mokrom Lugu ispunjava najviše standarde kada je u pitanju primarna zdravstvena zaštita i najbolji je primer saradnje svih nivoa vlasti u rešavanju problema meštana. Želimo da unapredimo kvalitet zdravstvenih usluga zbog čega smo i došli da razgovaramo sa zaposlenima'' – izjavila je članica Veća GO Zvezdara Gordana Mišev i dodala da će, u skladu sa Statutom Grada i ovlašćenjima koje Opština ima, problem zdravstvenih ustanova i obrazovnih institucija biti jedan od prioriteta u ovom mandatu. „Važno je da zajedno sa građanima i institucijama izgradimo jedan partnerski odnos, jer svi imamo jedan cilj, a to je unapređenje kvaliteta života svih građana Zvezdare“, rekla je Mišev.\nzvezdara opština zvezdara zdravstvena zaštita\nZvezdara, 7 Decembar 2020, 208, 0\nZvezdara, 8 Novembar 2020, 208, 0\nZvezdara, 3 Novembar 2020, 208, 0\nZvezdara, 29 Oktobar 2020, 208, 0\nZvezdara, 24 Oktobar 2020, 208, 0\nZvezdara, 22 Novembar 2020, 208, 0\nZvezdara, 4 Decembar 2020, 208, 0\nZvezdara, 27 Novembar 2020, 208, 0


Raskrinkan nemački auto-kartel: Od „Folksvagena“ do demohrišćana - 25.07.2017, Sputnik Srbija\nNemački automobilski kartel, kojeg čine tri najveća giganta „Folksvagen“, „Dajmler“ i „Be-Em-Ve“, godinama se dogovarao oko brojnih pitanja proizvodnje, cene i... 25.07.2017, Sputnik Srbija\nevropa, vesti, svet, nemačka, nenad radičević, folksvagen\nUkoliko se ispostavi da su te optužbe tačne, nemačkim proizvođačima automobila prete basnoslovne kazne, objašnjava dopisnik „Politike“ iz Nemačke Nenad Radičević za Sputnjik, koji kaže da postoji mogućnost i da je po sredi politička priča, s obzirom da su brojni nemački političari, pogotovu iz stranaka koje su na vlasti, bili u upravnim odborima velikih nemačkih auto-giganata.\n„Sada levo orijentisani, pre svega Zeleni, optužuju nemačke političare da su bili suviše popustljivi prema automobilskoj industriji. Opozicija optužuje i nemačkog ministra saobraćaja Aleksandra Dobrinta da nije uspeo da reši ni prošlu aferu, te da je on jedan od krivaca za skandale koji će uticati ne samo na automobilsku industriju, već i na celu nemačku ekonomiju“, upozorava Radičević.\n3 Oktobar 2015, 20:05\nKada je reč o samoj Hrišćansko-demokratskoj uniji Angele Merkel, čiji je Dobrint član, objašnjava Radičević, ona ga ne kritikuje, već sve optužbe baca na teret automobilske industrije sa željom da, u neku ruku, prikrije sopstvenu odgovornost u odnosu prema auto industriji i insistira na tome da proizvođači automobila samostalno srede stvari i da počnu sa primenom svih zakona i propisa u Nemačkoj.\nRadičević kaže i da kada se na ovo sve doda da su u Nemačkoj za dva meseca parlamentarni izbori, ta tema poprima dodatne dimenzije, pogotovu što svaka takva priča postaje i delom argument političkih partija u predizbornoj kampanji.\nInače, aferu sa nemačkim auto-gigantima razotkrio je list „Špigl“ objavivši članak pod nazivom „Kartel: Tajni dogovori automobilskih koncerna“.\nNaime, kako piše list, najveća nemačka trojka, koju čine „Folksvagen“, uključujući „Audi“ i „Porše“, zatim „Dajmler“, koji proizvodi „Mercedes“ i „Smart“, kao i i „Be-Em-Ve“, još od devedesetih godina prošlog veka kršila je propise o konkurenciji dogovarajući se o brojnim tehničkim i ekonomskim pitanjima oko proizvodnje, cene, plasmana i razvoja vozila, a sve u cilju suzbijanja konkurencije.\nKako se precizira, stotine rukovodilaca redovno se sastajalo u 60 različitih radnih grupa, a dogovori su se odnosili na izbor dobavljača i samih komponenata koje će biti korišćene u izradi automobila, zatim da li će koristiti benzin ili dizel motore, kao i koje će kočnice, menjače, kvačila ili pak pokretne krovove ugrađivati.\nRadičević kaže da ukoliko se ispostavi da su optužbe tačne, nemačkim auto-gigantima prete kazne u visini od čak desetak milijardi evra.\nPrema njegovim rečima, do tog otkrića je došlo tako što su prošlog leta, u jeku afere sa dizel motorima, čelnici „Folksvagena“, a zatim i „Dajmlera“ poslali pismo nemačkim vlastima u kojem su razotkrili taj skandal. Naime, u pismima je prijavljeno oko 200 rukovodilaca pet kompanija koji su učestvovali u dogovorima.\nMeđutim, nakon što je informacija procurila u javnost, i „Folksvagen“ i „Dajmler“ su odbili da se izjasne o tim optužbama, a jedino se oglasio „Be-Em-Ve“ rekavši da se nije dogovarao sa svojim konkurentima o emisiji štetnih gasova.\nRadičević kaže i da su dogovori tih kompanija doprineli i prevari oko dizel vozila prošle godine, budući da su se saglasile oko korišćenja manjeg rezervoara za rastvor koji služi za umanjenje emisija štetnih gasova. Posle se ispostavilo da to nije dovoljno da se ta emisija umanji prilikom normalne vožnje, već isključivo tokom testiranja vozila.\nOva vest je, ističe on, uticala i na to da su akcije nemačkih auto-giganata, koji ukupno zapošljavaju preko 800.000 ljudi, već pale, iako je još rano proceniti kolika bi ukupna šteta od ovog skandala mogla biti.


Istraživanja i analize – Agencija za sprečavanje korupcije\nPosredstvom EU IPA 2013 projekta “Prevencija i borba protiv korupcije” izrađene su Smernice i preporuke za uvođenje službenika za etiku i integritet u javnu upravu Republike Srbije. Cilj smernica je da pruže konkretne predloge za izmenu nacionalnog normativnog i institucionalnog okvira, kojima bi bili ostvareni osnovni preduslovi\nza uspostavljanje sveobuhvatne i efikasne etičke infrastrukutre u javnoj upravi u Srbiji.\nZaštita integriteta javne uprave i promovisanje profesionalnog i odgovornog ponašanja javnih službenika zasnovanog na etičkim osnovama čini važan aspekt Akcionog plana za sprovođenje Strategije za reformu javne uprave za period 2018-\n2020. godine kojim je utvrđeno da je za dalji razvoj u ovoj oblasti potrebno\nuvesti službenike za etiku i integritet. Izradi smernica prethodila je uporedna analiza sistema u Sjedinjenim Američkim Državama, Holandiji i Hrvatskoj kao i nacionalnog normativnog okvira, koja je urađena u okviru istog projekta.\nSmernice i preporuke za uvođenje službenika za etiku i integritet\nUporedna analiza sistema u Sjedinjenim Američkim državama, Holandiji i Hrvatskoj i analiza nacionalnog pravnog okvira\nAnaliza o grupama građana\nAnaliza je urađena na osnovu grupa građana koje su: 1) samostalno ili u koalicijama učestvovale na izborima za predsednika Republike, narodne poslanike u Narodnu skupštinu Republike Srbije (u daljem tekstu: RS), poslanike u Autonomnu pokrajinu Vojvodine (u daljem tekstu: APV), odbornike u skupštine gradova, gradskih opština i opština i 2) osvojile mandate u predstavničkim telima.\nZa izradu evidencija, korišćeni su podaci izbornih komisija (ovlašćenja za podnošenje izbornih lista, rešenja o proglašenju izbornih lista, izjave o korišćenju sredstava iz javnih izvora za izbornu kampanju, utvrđene zbirne izborne liste, koalicioni sporazumi i sporazumi o osnivanju grupa građana i odluke o konačnim rezultatima izbora).\nPrilikom izrade analize korišćeni su podaci Agencije za borbu protiv korupcije o grupama građana koje (ni)su dostavile izveštaje o troškovima izbornih kampanja i godišnje finansijske izveštaje.\nAnalizom je obuhvaćen period od 2011. do 2016. godine.\nAgencija podnela inicijativu za dopune Zakona o političkim strankama – decembar 2016.\nAgencija za borbu protiv korupcije podnela je Ministarstvu državne uprave i lokalne samouprave i Vladi Republike Srbije inicijativu za dopune Zakona o političkim strankama.\nKonkretno, Agencija za borbu protiv korupcije predlaže da se posebnim delom Zakona o političkim strankama: a) definiše pojam grupe građana kao političkog subjekta koji predstavlja oblik udruživanja birača radi zajedničkog učešća na izborima; b) propišu uslovi, elementi i postupak njihovog osnivanja, uključujući tu i propisivanje obaveznih elemenata ugovora, tj. sporazuma o osnivanju, među kojima je i imenovanje odgovornog lica, u smislu Zakona o finansiranju političkih aktivnosti; v) uredi pitanje prestanka postojanja grupe građana i g) predvidi upostavljanje i način vođenja Registra grupa građana, koji bi trebalo da sadrži podatke o nazivu, zastupniku i odgovornom licu, datumu osnivanja i datumu brisanja.\nPostojećim propisima koji uređuju rad političkih subjekata nisu precizno i detaljno uređeni uslovi i postupak osnivanja grupa građana, niti obavezni elementi ugovora o njihovom osnivanju, što dovodi do značajnih problema u praksi prilikom kontrole finansiranja njihovih političkih aktivnosti. U svojoj dosadašnjoj praksi, Agencija je uočila česte povrede odredaba Zakona o finansiranju političkih aktivnosti koju čine grupe građana. Naime, ovaj zakon nalaže svim političkim subjektima, uključujući tu i grupe građana, da ugovorom o svom obrazovanju imenuju lice odgovorno za finansijsko poslovanje, podnošenje izveštaja, vođenje knjiga i kontakt sa Agencijom. Kad utvrdi povredu Zakona, Agencija nadležnom sudu podnosi zahtev za pokretanje prekršajnog postupka protiv pomenutog odgovornog lica. Međutim, za razliku od političke stranke, grupa građana nema status pravnog lica i njena specifičnost, kao političkog subjekta, ogleda se u tome što se najčešće stvara ad hoc, neposredno pre održavanja izbora na kojima učestvuje. Imajući u vidu navedeno, grupe građana pri podnošenju izborne liste za lokalne izbore, ili za narodne poslanike, nisu dužne da izbornoj komisiji dostave bilo kakav dokument koji bi imao karakter osnivačkog akta tj. sporazuma o osnivanju koji bi sadržao i podatke o odgovornom licu u ovom političkom subjektu. Na taj način, omogućeno je da grupa građana ima proglašenu listu kandidata i učestvuje u izbornoj kampanji na lokalnim izborima i izborima za narodne poslanike, iako nema imenovano odgovorno lice za finansijsko poslovanje, podnošenje izveštaja, vođenje knjiga i kontakt sa Agencijom, u skladu sa odredbama Zakona o finansiranju političkih aktivnosti. Kao posledica ovakvih nedoslednosti, Agencija, ukoliko utvrdi da je određena grupa građana postupila suprotno odredbama Zakona o finansiranju političkih aktivnosti, ne može doći do podataka o odgovornom licu u tom političkom subjektu, niti može podneti nadležnom sudu zahtev za pokretanje prekršajnog postupka.\nAgencija za borbu protiv korupcije smatra da bi se predloženim dopunama Zakona o političkim strankama doprinelo smanjenju prostora za eventualne zloupotrebe u oblasti funkcionisanja grupa građana i kontrole njihovog finansiranja. Ujedno, iako ovo pitanje nije eksplicitno navedeno u postojećem strateškom okviru, na ovaj način doprinelo bi se i realizaciji jednog od proklamovanih ciljeva Nacionalne strategije i Akcionog plana za sprovođenje Nacionalne strategije za borbu protiv korupcije – otklanjanju nedostataka u pravnom okviru i sprovođenju kontrole finansiranja političkih aktivnosti i subjekata.\nInicijativa za dopunu Zakona o političkim strankama __________________________________________________________________________________________________________\nStatistička analiza postupanja Agencije za borbu protiv korupcije i postupanja prekršajnih sudova u slučajevima povrede odredaba Zakona o finansiranju političkih aktivnosti koji se odnose, pre svega, na obavezu političkih subjekata da Agenciji podnose godišnje finansijske izveštaje i izveštaje o troškovima izbornih kampanja.\nAnaliza je urađena na osnovu evidencije podnetih zahteva za pokretanje prekršajnog postupka Agencije, donetih prvostepenih i pravosnažnih presuda. Obuhvata period od 2011. godine do 2016. godine, a presek podnetih zahteva, donetih prvostepenih i pravosnažnih presuda dat je zaključno sa 31. avgustom 2017. godine.\nStatistička analiza postupanja u slučajevima povrede ZOFPA od januara 2011. zaključno sa 31. avgustom 2017.\nStatistička analiza postupanja u slučajevima povrede ZOFPA od januara 2011. zaključno sa 31. avgustom 2016.\nStatistička analiza postupanja Agencije za borbu protiv korupcije i postupanja prekršajnih sudova u slučajevima povrede odredaba Zakona o Agenciji koji se odnose na obavezu funkcionera da podnose izveštaje o imovini i prihodima\nAgencija za borbu protiv korupcije je izradila statističku analizu sopstvenog postupanja i postupanja prekršajnih sudova u slučajevima povrede odredaba Zakona o Agenciji koje se odnose na obavezu funkcionera da podnose izveštaje o imovini i prihodima. Analiza obuhvata period od aprila 2013. godine, zaključno sa 31. decembrom 2015. godine. Za potrebe statistike korišćeni su podaci iz evidencija koje je Agencija uspostavila u okviru nadležnosti za vođenje registara funkcionera i posebnih evidencija u vezi sa kontrolom imovine i prihoda funkcionera.\nStatistička analiza za period od januara 2013 do 31. decembra 2016.\nStatistička analiza za period od januara 2013. do 30. juna 2016.\nStatistička analiza za period od aprila 2013. do 31. decembra 2015.\nStatističke analize poklona koje su prijavili funkcioneri\nAgencija za borbu protiv korupcije izrađuje statističke analize kataloga poklona koje su prijavili funkcioneri.\nStatistička analiza kataloga poklona za 2016. godinu\nStatistička analiza kataloga poklona za 2015. godinu\nStatistička analiza kataloga poklona za 2014. godinu\nAnaliza uzroka i pojavnih oblika korupcije na lokalnom i pokrajinskom nivou\nU cilju izrade modela lokalnih i pokrajinskih planova za borbu protiv korupcije, što je obaveza jedinica lokalne samouprave i Autonomnih pokrajina propisana Nacionalnom strategijom za borbu protiv korupcije, Agencija za borbu protiv korupcije objavila je analizu uzroka i pojavnih oblika korupcije na lokalnom nivou i pokrajinskom. Analiza pruža empirijski okvir i identifikuje probleme koji treba da budu obuhvaćeni budućim modelima antikorupcijih planova, na osnovu kojih će svaka jedinica lokalne samouprave i Autonomne pokrajine usvajati svoj dokument u oblasti suzbijanja korupcije u svojim nadležnostima. Analiza uzroka pojavnih oblika korupcije na lokalnom nivou\nAnaliza uzroka i pojavnih oblika korupcije na lokalnom nivou – ćirilica\nAnaliza uzroka i pojavnih oblika korupcije na pokrajinskom nivou – ćirilica\nIzveštaj o analizi potreba za obukama zaposlenih u javnoj upravi o primeni novih odredaba u vezi sa prevencijom sukoba interesa i kontrolom imovine\nNacionalnom strategijom za borbu protiv korupcije predviđeno je da se izvrši „edukacija zaposlenih u javnoj upravi o primeni novih odredaba u vezi sa prevencijom sukoba interesa i kontrolom imovine“. Agencija je, prema Akcionom planu za primenu Strategije, sprovela istraživanje na osnovu kojeg je izrađena analiza potreba za obukama zaposlenih u javnoj upravi.\nAnaliza potreba za obukama zaposlenih u javnoj upravi o sukobu interesa i kontroli imovine\nIzveštaj o analizi potreba za obukama političkih subjekata o obavezama koje im nameće regulativa o finansiranju političkih aktivnosti\nNacionalnom strategijom za borbu protiv korupcije predviđeno je uspostavljanje mehanizama za kontinuiranu obuku i informisanje političkih subjekata o obavezama koje im nameće regulativa o finansiranju političkih aktivnosti. Agencija je, prema Akcionom planu za primenu Strategije, sprovela istraživanje na osnovu kojeg je izrađena analiza potreba za obukama političkih subjekata.\nAnaliza potreba za obukama političkih subjekata\nVerifikacija rizika iz planova integriteta i analiza uspešnosti samoprocene organa javne vlasti\nAgencija za borbu protiv korupcije sprovela je istraživanje verifikacije planova sistema u sistemu pravosuđa, iz perspektive korisnika usluga ovog sistema. Verifikacija je sprovedena putem istraživanja stavova i iskustava korisnika usluga suda, na uzorku od 1320 ispitanika, u 30 sudova u Srbiji. Projekat je sproveden u periodu april-jul 2013. godine.\nIzveštaj o sistemu pravosuđa\nVerifikacija planova integriteta u sistemu lokalne samouprave sprovedena je u periodu februar – april 2013. godine, na uzorku od 38 opština/gradskih opština i gradova. U uzorkovanim lokalnim samoupravama, sprovedeno je istraživanje iskustava i stavova 1.592 korisnika usluga lokalne samouprave, kao i 933 zaposlena službenika u ovom tipu organa javne vlasti. Cilj na ovaj način sprovedene verifikacije planova integriteta je da se iz ugla korisnika usluga i zaposlenih sagleda obim i intenzitet rizika na korupciju i druge nepravilnosti u radu u okviru organa lokalne uprave.\nIzveštaj o sistemu lokalne samouprave\nAgencija za borbu protiv korupcije sprovela je verifikaciju rizika iz planova integriteta u sistemu zdravstva, kroz istraživanje stavova i iskustava korisnika usluga i zaposlenih u ukupno 60 institucija zdravstvenog sistema. Verifikacija rizika iz planova integriteta sprovodena je na uzorku od 1452 korisnika usluga (pacijenata) i 965 zaposlenih, u periodu decembar 2012. godine – januar 2013. godine.\nIzveštaj o sistemu zdravstva\nIstraživanje percepcije javnog interesa u oblasti sprečavanja i borbe protiv korupcije i mesta i uloge Agencije za borbu protiv korupcije\nIstraživanje „Percepcija javnog interesa u oblasti sprečavanja i borbe protiv korupcije i mesta i uloga Agencije za borbu protiv korupcije“ sprovela je Agencija u okviru projekta „Borba protiv korupcije i uspostavljanje Agencije za borbu protiv korupcije“ – IPA 2008. Istraživanje je realizovano u periodu mart – jun 2012. godine, u okviru sledećih ciljnih grupa: organi javne vlasti, mediji, udruženja građana i građani.\nCiljna grupa: Mediji\nCiljna grupa: Udruženja građana\nCiljna grupa: Ograni javne vlasti\nIzrada kontrolnih kartica za verifikaciju i dopunu nacrta planova integriteta – istraživanje (novembar 2011. godine)


FoNet portal :: Pretraga / tagId=28912 / position=3\nPredsednik Evropskog parlamenta Roberta Mecola izjavila je danas u Kijevu da njena organizacija podržava Ukrajinu i oporavak na putu ka obnovi oporavka, posle napada Rusije.\nRazmotrićemo sve o izborima\nPoslanik Evropskog parlamenta iz redova socijaldemokrata (S&D) Tajs Reten, koji predvodi delegaciju Evropskog parlamenta (EP) za posmatranje predstojećih izbora izjavio je za portal European Western Balkans (EWB) da će EP razmotriti sve aspekte izbora.\nDelegacija EP za izbore\nEvropski parlament poslaće delegaciju za posmatranje izbora u Srbiji od 1. do 4. aprila, objavljeno je danas na tviter nalogu Grupe Evropskog parlamenta za podršku demokratiji i koordinaciju izbora.\nNova osuda Rusije\nPoslanici Evropskog parlamenta jednoglasno su danas osudili "brutalnu invaziju" Rusije na Ukrajinu i zatražili od Evropske unije da pojača sankcije Moskvi i zaštiti evropsku ekonomiju, saopšteno je večeras iz Evropskog parlamenta.\nSrbija da zauzme stav\nPoslanica Evroskog parlamenta iz redova Zelenih Gvendolin Delbos-Korfild poručila je danas da ona i njene kolege očekuju da vlasti u Srbiji odmah pojasne svoj stav o Rusiji, dodajući da je neprihvatljivo da predsednik Srbije nastavlja da povlađuje Rusiji, a u isto vreme koristi sredstva EU u okviru procesa pristupanja.\nSrpska pravoslavna crkva saopštila je danas, povodom Rezolucije Evropskog parlamenta, da je pominjanje SPC u tom tekstu zasnovano isključivo na dubokim istorijskim predrasudama i tendenciozno kreiranim stereotipima i da to nije iznenađujuće, ali da je duboko razočaravajuće za SPC.\nEvropski parlament (EP) usvojio je rezoluciju kojom je osudio napore Rusije da iskoristi etničke tenzije na Zapadnom Balkanu "u cilju rasplamsavanja sukoba i podele zajednica", što bi moglo dovesti do destabilizacije celog regiona.\nI Moldavija želi u EU\nPredsednica Moldavije Maja Sandu danas je potpisala aplikaciju za prijem njene zemlje u Evropsku uniju, što je reakcija na dešavanja u Ukrajini.


Vrijedna donacija “Hemofarma”: Novi kreveti i pumpe za banjalučki UKC | Banjaluka.net\nVrijedna donacija “Hemofarma”: Novi kreveti i pumpe za banjalučki UKC\nSlužbi intenzivne medicine Univerzitetskog kliničkog centra Republike Srpske “Hemofarm Fondacija” u okviru kampanje „Svim srcem“ donirala je 19.000 KM za\nnabavku neophodnih kreveta i aspiracionih pumpi.\nGeneralni direktor UKC-a Mirko Stanetić zahvalio se “Hemofarmu” na vrijednoj donaciji, ističući da će donirana oprema biti stavljena na raspolaganje Službi intenzivne medicine.\n– Ovim gestom, “Hemofarmova” fondacija još jednom je pokazali da prepoznaje važnost naše zdravstvene ustanove i da nam pomažu u poboljšanju postojećih uslova za liječenje naših pacijenata, kao i da su podrška u dugoročnom razvoju najveće zdravstvene ustanove u Republici Srpskoj – kazao je Stanetić.\nOn je ukazao da se u službi intenzivne medicine zbrinjavaju životno ugroženi pacijenti, ističući da liječenje čak 70 procenata tih pacijenata zahtijeva respiratornu podršku i konstantni medicinski nadzor. Prema njegovim riječima,\nu ovoj službi godišnje se zbrine oko 700 životno ugroženih pacijenata iz čitave BiH.\n– Ovo je izuzetno značajna donacija naših prijatelja iz „Hemofarma”, koji su se još jednom pokazali kao društveno odgovorna kompanija koja je godinama uz nas – naveo je Stanetić.\nSuzana Đorđević, direktorka Hemofarm Fondacije, naglasila je da su ovom donacijom željeli da podrže napore medicinskih radnika u svim sredinama gdje posluje “Hemofarm”.\n– Kao regionalni lider u proizvodnji lekova, “Hemofarm” je prirodni saveznik zdravstvenog sistema i Srbije i Republike Srpske. Znamo da su potrebe zdravstvenog sistema velike, da su aparati i oprema skupi, da je sistem preopterećen, ali i da medicinski radnici uprkos tome uspevaju da ispune sve zahteve – kazala je ona.\nDirektorica “Hemofarmove” fondacije izrazila je želju da i da se saradnja sa banjalučkim medicinskim centrom proširi i van konteksta donacija.\n– Ovo je i univerzitetski centar koji svake godine iznedri nove lekare, a njih je važno podržati, naročito na teškom početku karijere. Poznavajući situaciju i ovde i u Srbiji, želimo da mladim lekarima, pored porodice pružimo dodatnu motivaciju da ostanu ovde i ovom društvu daju najbolji deo sebe – navela je ona.\nRiječ je o drugoj donaciji Hemofarm Fondacije izvan granica Republike Srbije. Prvom donacijom je opremljena laparoskopska sala u Klinici za ginekologiju i akušerstvo banjalučkog UKC-a.


by Redakcija - 04/03/2015 0\nPredsjednik Evropske komisije (EK) Jean-Claude Juncker upozorio je Crnu Goru na rizik od bankrota ako izgubi arbitražni spor protiv ruske kompanije CEAK koja pred međunarodnim sudovima traži odštetu od skoro milijardu eura.\nJuncker je u izjavi španskom listu “Nuevo lunes”, koju prenosi podgorički “Dan”, pozvao Vladu Crne Gore da se dogovori i nađe održivo rešenje za Kombinat aluminijuma Podgorica (KAP).\n“Poslovni izvori sugerišu da KAP nije izolovan slučaj, već da je slična situacija i sa holandskim MNŠ-om koji je upravljao Željezarom. VT banka iz Austrije je takođe pokrenula arbitražu kod međunarodnih sudova, jer nisu mogli da ostvare sudsku zaštitu u Crnoj Gori”, ukazao je predsjednik Evropske komisije.\nTa kompanija je pred međunarodnim sudovima podnijela dvije tužbe protiv Vlade Crne Gore sa zahtjevom za 910 miliona eura odštete. Crnogorski bruto-domaći proizvod iznosi 3,3 milijarde eura.\nCEAK smatra da je oštećen poslom s Vladom Crne Gore, da je prekršen ugovor o KAP-u, te da je ruska kompanija zbog toga pretrpjela značajne gubitke.\nEvropski zvaničnik je izrazio nadu da će Vlada Crne Gore “ubrzati reforme u ekonomiji kako bi se dobilo slobodno tržište u kojem država neće intervenisati, da bi se zaštitili investitori i stvorio nezavisni mehanizam za rješavanje privrednih sporova”.\nSjutra otvaranje nove fabrike vode "Rada"\nJordan najslavniji novajlija među milijarderima


Sindikat: Ugroženo zdravlje radnika Strelišta Zastava oružja | Nova Ekonomija\nSindikat: Ugroženo zdravlje radnika Strelišta Zastava oružja\nSindikat fabrike Zastava oružje ukazao je na loše uslove rada zaposlenih na Strelištu gde se isprobava proizvedeno oružje i da radnici ne ulaze u kabine zbog prisustva "hemijskih štetnosti" koje ugrožavaju zdravlje.\nU saopštenju Samostalnog sindikata fabrike se navodi da zaposleni u tom delu proizvodnje već duže vreme osećaju zdravstvene tegobe u vidu mučnina, glavobolja i da imaju lošu krvnu sliku, dok su pojedini radnici zbog ozbiljnih tegoba i prisustva štetnih materija u organizmu bili i na bolničkom lečenju.\nSindikat je ukazao na ozbiljnost tog problema, ali i na činjenicu da predstavnici rukovodstva u Odboru za bezbednost i zdravlje na radu odbijaju da prisustvuju sastancima tog odbora.\n"Rukovodstvo pokušava saopštenjima da opravda nedolazak na sednice Odbora ali ne daje objašnjenje zbog čega se kod radnika na Strelištu pojavljuju ozbiljne zdravstvene tegobe", navodi se u saopštenju Sindikata.\nTagovi: zastava oružje


Đilas o kandidaturi za gradonačelnika i pretnjama hapšenjem\nVesti Autor:Nedeljnik18. okt. 201720:41 > 20:42\nNekadašnji gradonačelnik Beograda Dragan Đilas izjavio je da će učiniti sve da se zaustavi urušavanje Beograda, ali da odluka o kandidaturi za gradonačlnika ne zavisi od njega već da li to žele građani i opozicija. On je potvrdio da je dobio informacije da mu prete hapšenjem ukoliko se kandiduje.\n„Mogu da kažem da je informacija koja se pojavila u medijima tačna i da način na koji mi je preneta govori koliko je ova vlast bahata. I koliko misle da će zauvek biti vlast. Znam šta sam i kako sam u životu radio i potpuno sam miran i spokojan. Pogađa me samo kada progone moje saradnike i prijatelje, kada nevine ljude drže u pritvoru mesecima“, rekao je Đilas u intervjuu za Nedeljnik.\nĐilas kaže da i ako jeste, i ako nije kandidat za gradonačelnika, može da govori šta treba da se radi u Beogradu.\n„Odlučio sam da koliko mogu pomognem da se propadanje Beograda zaustavi. Najveći uticaj na to kako ću se angažovati imaju moji sugrađani, koji mi svakog dana prilaze na ulici sa željom da mi nešto poruče“, rekao je nekadašnji gradonačelnik Beograda.\n„Mislim da greše. Mislim da je razlog to što se plaše sebe jer znaju koliko su malo i loše u Beogradu radili prethodne četiri godine“, kaže on i dodaje da veruje da promene u Beogradu mogu da pokrenu talas promena u čitavoj Srbiji.\nOdgovarajući na pitanje o trenutnoj vlasti u Beogradu, Đilas je rekao da ne podržava ljude „koji ne znaju da rade i koji se zbog svog neznanja ponašaju arogantno i bahato, izgovarajući neistine svakog dana nanoseći štetu gradu u kome živimo“.\n„Ne podržavam one koji su vodeći Beograd od njega napravili nebezbedan grad u kome su kriminalci gospodari života i smrti, ne podržavam one koji hoće da potroše stotine miliona i milijarde para građana na projekte poput metroa koji vodi ‘iz nigde u nigde’, grada na vodi koji je trebalo već da bude gotov, a u kome osim kafane i šetališta nema ničega…“, rekao je Đilas.\nGovoreći o šansama opozicije na beogradskim izborima, Đilas smatra da treba da ide u jednoj koloni, i kaže da će „Beograđani surovo kazniti one kojima je interes stranke i broj odborničkih mesta važniji nego da Beograd krene u drugom smeru“.\n„Nisam ja čovek koji postavlja bilo kakve uslove. Nemam ni stranku ni bilo koga iza sebe, osim podrške građana koji znaju šta sam uradio kao gradonačelnik i znaju kako sam i pored ubedljive pobede sprečen da vodim grad u drugom mandatu. Ja samo kažem da svi mi koji smo opozicija ovakvom vođenju Beograda i svi koji ni pod kakvim uslovima ne bi ušli u koaliciju sa SNS-om treba da se udružimo. Kad kažem svi mi, ne mislim samo na stranke već na sve građane Beograda koji tako misle“, rekao je on.\nNa pitanje da prokomentariše izjavu predsednika Srbije Aleksandra Vučića u intervjuu za Nedeljnik, koji je ocenio da će Đilas pre da dobije Nobelovu nagradu nego što će njega da pobedi, odgovara: „Onda već mogu da se kandidujem za Nobela pošto sam ga dva puta pobedio“.\nDragan Đilas u intervjuu za Nedeljnik govori i o razgovorima sa Sašom Jankovićem, odnosu prema DS-u, zašto je sve ovo vreme ćutao, zašto se kao predsednik KSS-a zahvalio Vučiću, o Dušanu Dudi Ivkoviću, o Mostu na Adi, kranovima u Beogradu nekad i sad, Savamali, Beogradu na vodi…


AUTOKORUPCIJA: Zadužim te po dubini – Monitor\nDok Evropska komisija čeka na optimizaciju radnih mjesta u javnoj upravi, nova Vlada čeka imena partijskih činovnika koje treba da imenuje na dogovorene pozicije. Iz NVO sektora ukazuju da građani bez odlaganja treba da vrše pritisak na novu vlast da odustane od očite namjere da se nastavi sa partitokratskom praksom\n„Nova demokratska vlast u Crnoj Gori (će) izvršiti potpunu depolitizaciju ključnih institucija vlasti radi obezbjeđivanja beskompromisne borbe protiv organizovanog kriminala i korupcije“, navodi se u drugom stavu Sporazuma koji su, prije formiranja Vlade, potpisali lideri pobjedničkih koalicija Za budućnost Crne Gore Zdravko Krivokapić (premijer), Mir je naša nacija Aleksa Bečić (predsjednik Skupštine) i Crno na bijelo Dritan Abazović (vicepremijer). Nakon prvog sastanka, koji je prethodio sporazumu, lideri su saopštili da su dogovorena četiri ključna principa. Jedan od njih je da „će nova, demokratska vlast, biti ekspertska, konstituisana od kadrova koji su stručnjaci iz konkretnih oblasti bez obzira na njihovu političku, vjersku, nacionalnu ili bilo koju drugu osobenost“. I u predizbornoj kampanji su liderima tadašnje opozicije bila puna usta „eksperata“ i „nepartijskih kadrova“.\nRaspodjele kadrova unutar resora – „po dubini“ – pokazale su da je Sporazum tek slovo na papiru. Iako je koalicija Crno na bijelo, okupljena oko građanskog pokreta URA, prednjačila u zagovoranju principa eksperata i depolitizacije javne uprave, te uslovila i formiranje Vlade po tim principima, kadrovi te političke grupacije među prvima su uvršteni po dubini. Riječ je o imenovanju kadrova sa te liste – Rada Miloševića i Zorana Miljanića za pomoćnike ministra unutrašnjih poslova. Miljanić ima bekgraund u bezbjednosnom sektoru. Za Miloševića, preduzetnika iz Nikšića, bilo je očigledno da je riječ o partijskom kadriranju. Prethodno je koncept ekspertske Vlade narušen ulaskom lidera URA Dritana Abazovića, na mjesto potpredsjednika Vlade.\nAbazović je potom saopštio da će biti eksperata po dubini, ali da mora biti i članova partija. Pojasnio je da građani ne mogu očekivati da niko od ljudi koji su se decenijama iz opozicije borili protiv režima ne dobije nijednu funkciju po dubini.\nUslijedili su i drugi primjeri partijskih imenovanja i nepotizma. Za vršioca dužnosti Agencije za nacionalnu bezbjednost (ANB) imenovan je nosilac liste Za budućnost Crne Gore u Kotoru Dejan Vukšić, koji je prije imenovanja izabran za predsjednika lokalnog parlamenta u tom gradu. Za predsjednicu Upravnog odbora Nacionalnih parkova Crne Gore izabrana je bivša poslanica Demokratskog fronta (DF) i bivša novinarka Marina Jočić. Za pomoćnicu vršioca dužnosti pomoćnice generalnog sekretara Vlade advokatica Žana Praščević – Milačić – supruga poslanika Prave Crne Gore Marka Milačića. Za direktoricu Kliničkog centra Crne Gore imenovana je doktorica Ljiljana Radulović – kćerka poslanika Pokreta za promjene (PZP) Branka Radulovića.\nDa se priprema teren za partijsko zapošljavanje vidjelo se i po izmjenama Zakona o državnim službenicima i namještenicima. Glavne izmjene bile su da vršilac dužnosti može biti osoba koja prethodno nije radila u državnom organu ili preduzeću i da rukovodiocima prestaje mandat kada se ukine državni organ ili promijeni njegov opis poslova, što omogućava ubacivanje partijskih kadrova bez konkursa. Međutim, iako usvojen u Skupštini, taj zakon je jedan od akata koje je Skupštini vratio predsjednik Crne Gore Milo Đukanović.\nVrhunac partijskog udomljavanja dostignut je prije nekoliko dana, kada je ozvaničena podjela državnih preduzeća, ustanova i institucija između pobjedničkih koalicija. Prema pisanju medija, mjesta po dubini podijelili su srazmjerno podršci koju su koalicije dobile na parlamenarnim izborima 30. avgusta.\nNajviše pozicija će prema toj podjeli pokriti partije unutra saveza Za budućnost Crne Gore. Pokret za promjene, koji se izdvojio iz Demokratskog fronta, dobio je najviše pozicija unutar koalicije. Pored direktorskog mjesta u Kliničkom centru, Pokretu je pripalo i mjesto izvršnog direktora Aerodroma Crne Gore, izvršnog direktora Uprave za nekretnine, izvršnog direktora Fonda PIO, izvršnog direktora Crnogorskog elektroprenosnog sistema, izvršnog direktora Crnogorskog operatora tržišta električne energije, kao i izvršnog direktora Agencije za zaštitu životne sredine. Partiji Nebojše Medojevića će pripasti i mjesto izvršnog direktora Agencije za investicije Crne Gore, Zavoda sa seizmologiju i hidrometeorologiju i Direkcije za zaštitu tajnih podataka, kao i pozicije predsjednika upravnih odbora Montefarma i Agencije za elektronsku komunikaciju i poštansku djelatnost.\nDemokratskom frontu bi trebalo da pripadnu pozicije izvršnog direktora Budvanske rivijere, Plantaža, Uprave za imovinu, Željezničkog prevoza, Uprave za šumu, Nacionalnih parkova, Uprava carina, kao i mjesta predsjednika odbora direktora EPCG i CEDIS-a. Takođe im sljeduje funkcija predsjednika borda direktora Nacionalnih parkova, Regionalnog vodovoda, Ulcinjske rivijere, Prokona, Održavanja željezničkih voznih sredstava i Agencije za zaštitu ličnih podataka. Socijalističkoj narodnoj partiji (SNP) će pripasti funkcije izvršnog direktora Fonda za zdravstveno osiguranje, Uprave za sport i mlade, Castelo Montenegro a.d. Pljevlja, Agencije za civilno vazduhoplovstvo i UIKS-a. Jokovićevoj partiji po sporazumu pripada i funkcija predsjednika borda direktora Plantaža, Pošte Crne Gore i Regulatorne agencije za energetiku.\nKoaliciji Mir je naša nacija bi trebalo da pripadne pozicija izvršnog direktora Elektroprivrede (EPCG), Crnogorskog elektrodistributivnog sistema (CEDIS), Pošte, Luke Bar, Skijališta Crne Gore, Uprave za saobraćaj i Uprave javnih radova, Zavoda za zapošljavanje, Regionalnog vodovoda, Instituta Simo Milošević, Arhiva, Civilnog vazduhoplovstva, Radio-difuznog centra i Zavoda za dječiju i socijalnu zaštitu. Toj koaliciji takođe treba da pripadnu funkcije predsjednika odbora direktora Rudnika uglja Pljevlja, Željezničkog prevoza, Budvanske rivijere, Fonda penzijskog i invalidskog osiguranja, Monteputa, Montenegrobonusa i Instituta za crnu metalurgiju.\nURA dobija funkcije izvršnog direktora Uprave za dijasporu, Uprave pomorske sigurnosti, Centra za ekotoksikološka istraživanja i predsjednike borda direktora Morskog dobra i Instituta za ljekove.\nČlan organizacije KOD Darko Zarubica za Monitor kaže kako se očekivalo da će nova vlast napraviti otklon od loše prakse prethodnika, ali da se očito teško mijenjaju navike koje se odnose na partijsko zapošljavanje.\n„Sada se postavlja pitanje, da li za mjesta za koja se raspisuju konkursi a koja bi moguće bila podijeljena ’po dubini’ po partijskom ključu, ima svrhe da se prijavljuje onaj ko nema saglasnost neke partije“, kaže Zarubica za Monitor. I precizira: „Da li će ovo dodatno podstaći ljude da se učlanjuju u partije da bi dobijali posao?“\nOn smatra da građani bez odlaganja treba da vrše pritisak na novu vlast da odustane od očite namjere da se nastavi sa partitokratskom praksom.\nDirektor istraživačkog centra u Mreži za afirmaciju navladinog sektora (MANS) Dejan Milovac smatra da nas najavljena podjela funkcija u državnoj upravi i javnim preduzećima može uvesti u novi krug politizacije institucija i znatno obesmisliti naredne korake u reformi javnog sektora čiji bi rezultat trebao biti njegovo pretvaranje u profesionalni servis građana.\n„Oslobađanje državnih institucija stega DPS-a jeste legitiman cilj nove vlasti, ali je pitanje do koje će mjere biti moguće obezbjediti njihovu nezavisnost ako jedne političke kadrove zamijenimo drugim. U agendi reforme javne uprave nove vlasti na prvom mjestu mora biti interes građana da imaju efikasne i depolitizovane institucije i to je imperativ koji ne smije biti podređen bilo kakvom ličnom ili partijskom interesu“, kazao je Milovac za Monitor.\nPoslanik koalicije Mir je naša nacija Momo Koprivica saopštio je da će se poštovati sva pravila pravnog sistema i da će svi imati pravo da se prijave na konkurs kako bi najbolji bili izabrani.\nU Institutu Alternativa smatraju da informacije koje su procurile šalju poruku da su pozicije u javnom sektorau predodređene i dogovorene kroz svojevrsne ,,partijske kvote”. Podsjetili su da je to bila praksa Demokratske partije socijalista i njenih koalicionih partnera.\n„Godinama smo svjedočili lošim posljedicama takvog pristupa i sklonosti da se partijski interesi podrede javnom interesu“, saopštila je Milena Muk iz Instituta Alternativa.\nInstitut Alternativa je više puta ukazivao da licitiranje imenima i partijskom pripadnošću prilikom popune rukovodećih pozicija, naročito onih koje podliježu javnom konkursu, nije u duhu profesionalizacije niti privlačenja najboljih kadrova. Oni upozoravaju da, ukoliko su informacije o raspodjeli mjesta tačne, ostajemo u začaranom krugu partijskih raspodjela. ,,Stvara se alibi da svaka nova vlast po sličnoj matrici obavlja imenovanja uz izgovor da su oni prije nje radili isto“.\nDemokratska partija socijalista i koalicione Socijaldemokrate (SD) prve su se oglasile povodom podjele državnih funkcija i kritikovale novu vladajuću većinu zbog partijskog zapošljavanja. U DPS-u su ovaj dogovor ocijenili kao „potkupljivanje parlamentarne većine funkcijama“, dok je SD podjelu fotelja nazvao „skubanje funkcija po dubini“. Valjda znaju iz iskustva. Obje partije prepoznate su po nepotizmu i prekomjernom zapošljavanju svojih kadrova u državnoj upravi, na šta je Evropska komisija ukazivala u svakom izvještaju o napretku.\nDok Evropska komisija čeka na optimizaciju radnih mjesta u javnoj upravi, nova Vlada čeka imena partijskih činovnika koje treba da imenuje na dogovorene pozicije. Srećna nam „promjena“.


Ešton: Suspendovani nuklearni pregovori na visokom nivou\nVisoka predstavnica EU za spoljnu politiku i bezbednost Ketrin Ešton izjavila je u utorak da su suspendovani pregovori na visokom nivou između Irana i šest svetskih sila, ali stručnjaci obe strane će na sastanku sledećeg meseca videti da li ima dovoljno zajedničkih osnova za nastavak pregovora.\nEštonova je rekla da će biti u kontaktu sa glavnim iranskim pregovaračem Saidom Džalilijem posle sastanka stručnjaka 4. jula u Istanbulu, kako bi odlučili kad i da li da obnove pregovore o iranskom spornom nuklearnom programu.\nDvodnevni razgovori Irana i šest sila (SAD, Rusija, Kina, Velika Britanija, Francuska i Nemačka) u Moskvi nisu doneli veći pomak u rešavanju problema nuklearnog programa za koji Zapad strahuje da je namenjen proizvodnji atomskog oružja.\nTeheran odbacuje te navode, tvrdeći da je nuklearni program namenjen isključivo prozivodnji struje i medicinskih izotopa.\nIran pokušava da izdejstvuje ublažavanje međunarodnih sankcija pre nego što razmotri zahtev Zapada da obustavi program obogaćivanja uranijuma.


Veslanje - Strana 6\nVeslanje: Čurugu i Smederevu po četiri zlata\nNapisao Redakcija u kategoriji Ostali sportovi 22 aprila, 2014\nU utorak, 22.aprila 2014, na Adi Ciganliji održano je prvo zvanično takmičenje na vodi iz kalendara Veslačkog saveza Srbije. Prva regata Kupa Srbije okupila je sve domaće klubove koji su se od jutarnjih pa sve do popodnevnih časova u svim uzrasnim kategorijama borili za odličja na Savskom jezeru. Posle mnogo zanimljivih i uzbudljivih trka, a...Dalje »\nVeslanje: Srpskim veslačima šest medalja u Italiji i Hrvatskoj\nNapisao Redakcija u kategoriji Ostali sportovi 12 aprila, 2014\nSrpski dubl skul Marko Marjanović, Aleksandar Filipovć osvojio je srebrnu medalju u subotu, 12.aprila 2014, prvog finalnog dana tradicionalne internacionalne regate „Memorial Paolo D’Aloja“ koja je po 28. put održava u Piedoluku. U finalu ove discipline naš čamac je kroz cilj s vremenom 6:31,00 prošao kao drugi iza posade Litvanije Maskinkas, Riter (6:24,01). Španci Endrekson,...Dalje »\nVeslanje: Srpski veslači na Internacionalnim regatama u Italiji\nNapisao Redakcija u kategoriji Ostali sportovi 9 aprila, 2014\nPosle prve Izborne regate na Adi Ciganliji kandidati za sastav srpske veslačke reprezentacije od 11. do 13. aprila 2014. imaće i drugu. Tradicionalne internacionalne regate „Memorial Paolo D’Aloja“ u Piedoluku i Croatia Open u Zagrebu biće drugi skener za sastav državnog tima. U Italiju Srbija ide sa dve posade – dvojcem bez kormilara Nikola Stojić,...Dalje »\nVeslanje: Održana prva izborna regata\nNapisao Redakcija u kategoriji Ostali sportovi 31 marta, 2014\nKandidati za sastav srpske veslačke reprezentacije proteklog vikenda na Adi Ciganliji imali su prvu Izbornu regatu za nastupajuću sezonu. Sve seniorske kategorije veslača i veslačica veslali su u skifovima, dvojcima bez kormilara, dubl skulovima i četvercima bez kormilara. Član selektorske komisije Nebojša Ilić u komentaru na regatu na Adi Ciganliji izrazio je žaljenje što nisu...Dalje »\nVeslanje: Srpski veslači nastavljaju sa pripremama\nNapisao Redakcija u kategoriji Ostali sportovi 9 januara, 2014\nZa srpske veslače praznička atmosfera je već prvim danima u 2014. zamenjena radnom. Pripreme za predstojeću sezonu, koje uveliko traju od oktobra, samo su na kratko prekinute oko Nove godine. Postrojeni u nekoliko grupa veslači i veslačice su nastavili da popunjavaju mozaik za ogromne izazove koji ih očekuju i u nastupajućoj...Dalje »\nVeslanje: Veslači odradili prvi test za novu sezonu\nNapisao Redakcija u kategoriji Ostali sportovi 28 oktobra, 2013\nKandidati sa sastav sprske veslačke reprezentacije otvorili su seriju testiranja i provera za novu sezonu. U subotu i nedelju, 26. i 27.oktobra 2013.godine, na Adi Ciganliji najširi krug kandidata za sastav državnog tima imao je testove u skifovima i dvojcima bez kormilara na 6km i 4km. U subotu se veslalo u pomenutim čamcima na dužoj...Dalje »\nSportski savez Beograda: Veslački klub Partizan najbolji u Beogradu\nNapisao Redakcija u kategoriji Ostali sportovi 10 oktobra, 2013\nVeslački klub Partizan, rasadnik reprezentativaca – osvajača medalja na svetskim i evropskim šamionatima proglašen je za najbolji sportski kolektiv u Beogradu za 2012. u izboru Sporskog saveza Beograda i prelazni pehar predstavnicima crno belih veslača uručen je na prigodnoj svečanosti i u Skupštini Grada...Dalje »


Stručnjaci, privrednici i političari protiv prodaje rafinerija nafte\nBivši predsednik Upravnog odbora NIS-a Branislav Pomoriški ocenio je da se pritisak MMF -a koristi kao "maska da bi se prikrile prave namere oko restrukturiranja kompanije"\nNOVI SAD - Vlasnik kompanije Ist point Zoran Drakulić ocenio je da rafinerije nafte u Pančevu i Novom Sadu za sada ne treba prodavati, jer je to strateško pitanje koje zahteva ozbiljniju raspravu. "U ovom slučaju ne bi trebalo da se obaziremo na zahteve MMF-a. Rafinerije će se mnogo bolje prodati za pet ili 10 godina, kada će naše tržište, zbog rasta ekonomije i standarda stanovništva, postati mnogo interesantnije", kazao je Drakulić.\nOn je dodao da su neki svetski giganti zainteresovani da finansijski pomognu NIS-u da se rafinerije dovedu na visok tehnološki nivo, a da im se kasnije taj dug vraća izvozom derivata, pre svega izvozom evro dizela koga u Evropi nema u dovoljnim količinama. "Ja sam uvek za strateškog partnera, koji ima svoje mesto na svetskom tržištu i koji može da ovde donese i finansira visoku tehnologiju", kazao je Drakulić.\nA potpredsednik Demokratske stranke Dušan Petrović ocenio je da prodaja rafinerija predstavlja najlošije rešenje za Srbiju i zatražio od vlade da odgovori - kako se dogodilo da to postane obaveza u ugovoru s MMF-om. On je rekao da odgovor na to moraju dati potpredsednik vlade Miroljub Labus i ministar finansija Mlađan Dinkić, kao učesnici u pregovorima sa MMF-om, ali i premijer Vojislav Koštunica, koji je potvrdio taj sporazum.\n- Stručnjaci koji rade u NIS-u, ali i ekonomisti i drugi koji se bave ekonomskom politikom, a posebno tržištem koje pokriva NIS, jednodušni su u zaključku da bi nacionalna naftna kompanija trebalo da bude u celini restrukturirana, a posle toga treba doneti odluku o načinu na koji će u nju ući dodatni kapital - ocenio je Petrović.\nOn je dodao da "model privatizacije NIS-a, koji postoji kao obaveza prema MMF-u, predstavlja očiglednu posledicu loše vođene politike koja nije štitila interes države". Petrović je rekao da Skupština Srbije, da bi stavila van snage Zakon o NIS-u, mora da dobije i jasan plan Vlade Srbije šta dalje. "Tog plana, međutim, nema, nego dobijamo vrlo protivrečna mišljenja i obaveštenja o isto tako protivrečnim planovima. Dinkić treba da izađe pred Skupštinu i kaže ko je tvorac ideje da dve rafinerije budu posebno prodate, pa da se posle toga, na ovaj ili onaj način, privatizuje preostali deo kompanije", rekao je on.\nBivši predsednik Upravnog odbora NIS-a Branislav Pomoriški ocenio je da se pritisak MMF -a koristi kao "maska da bi se prikrile prave namere oko restrukturiranja kompanije". Pretnjama MMF-a se licitira, a "suštinski se pravi prostor da se što lakše obezbedi saglasnost Skupštine Srbije za veliku operaciju", tvrdi Pomoriški. Prema njegovim rečima, "Naftagas", koji je "stožer kompanije i koji je u NIS ugradio svoje ime, svetski renome i 90 odsto kapitala", novim konceptom Vlade Srbije se "organizaciono degradira i kapitalno onesposobljuje".\n- Menadžment i uprava koji su došli, poništili su oko 250 miliona evra internih potraživanja Naftagasa. To je novac koji su mu druge članice sistema dugovale i to je jednostavno izbrisano gumicom - naglasio je Pomoriški i ocenio da je otpisom internih potraživanja "Naftagas" kapitalno onesposobljen, a da je smeštanjem ukupnog tehnološkog viška u njegovo naručje, koji iznosi oko 13 do 14 hiljada ljudi, i "socijalno ugušen".\nDušan Petrović, potpredsednik DS-a predložio je da Vlada Srbije na tenderu izabere savetnika "koji zna kako se radi sa naftom i gasom". Od njega treba očekivati predlog kako da se transformiše NIS i na koji bi način trebalo otvoriti vrata za ulazak kapitala u tu kompaniju, kazao je Petrović i dodao da bi takav predlog trebao da stigne u Skupštinu," kako bi parlament mogao da preduzme potrebne korake".\nJanković ništa ne razume\nSavetnik premijera Koštunice, Vladeta Janković, ocenio je da neusvajanje zakona o reformi penzionog sistema i Zakona o NIS-u može uticati na početak pregovora o pridruživanju i stabilizaciji sa EU. "Niko nikada nije čuo da se usvajanje tih zakona postavlja kao uslov". To je jedna od stvari gde moramo da podredimo stranačke interese opštim", tvrdi Janković, prenosi Beta.\nIpak, MMF je, podvlači Beta, a Janković o tome ništa ne govori, nedavno upozorio Vladu Srbije da će odustati od aranžmana, ukoliko se do kraja oktobra ne sprovedu reforme penzionog sistema i ne započne prodaja dve rafinerije nafte.


Bjelica: “Zaboravio sam šifru od tvitera, ne zanima me šta pišu”\nSrpski reprezentativac Nemanja Bjelica nakon mjesec dana pauze ponovo je zaigrao na parketima NBA lige, a poslije poraza od Orlando Medžika američkim medijima krilni igrač “Kraljeva” jasno je dao do znanja šta misli o potencijalnim pričama vezano za njegov transfer u “grad bratske ljubavi”.\nPriče o trejdu Bjelice pojavile su se poslije mnogih utakmica u kojima Srbin uopšte nije zabilježio nastup, pa se postavio veliki znak pitanja pored njegovog status u redovima Kingsa.\n“Zaboravio sam šifru za tviter nalog, tako da uopšte ne pratim šta mediji pišu. Ovdje sam da bih igrao košarku, volim to, volim kad sam na terenu i trudim se da pomognem timu koliko mogu” – rekao je “Beli”.\nŠef stručnog štaba franšize iz Kalifornije Luk Volton nije računao na Bjelicu čak od devetog januara, pa sve do prethodne večeri. Krilni igrač je to itekako znao iskoristiti, pa je za 28 minuta na parketu ubacio 15 poena uz devet skokova i šest asistencija.\nDa li će doći do transfera u Filadelfija Seventisikserse koji trenutno fantastično igraju, čak iznad očekivanja stručnjaka iz košarkaških kuloara, preostaje da vidimo u narednom periodu.\nPrethodni članakMarko Brtan iz Antalije za MeridianSportBH: “Kvalitet sigurno imamo, želimo izboriti Evropu”\nNaredni članakBlickrig Lestera za preokret protiv Liverpula, očajne reakcije u odbrani ponovo kobne za Redse (VIDEO)


Američki predsjednik Joe Biden razgovara s evropskim liderima o Rusiji i situaciji u Ukrajini tokom video konferencije iz Bijele kuće u Washingtonu, SAD, 24. januara 2022.\nAmerički predsjednik Joe Biden rekao je da će razmotriti sankcije Vladimiru Putinu lično ako Rusija napadne Ukrajinu.\nRekao je da bi takav potez preko ukrajinske granice imao "ogromne posljedice širom svijeta" i mogao bi predstavljati "najveću invaziju od Drugog svjetskog rata" s obzirom na masovnost ruskih trupa u blizini granice s Ukrajinom.\nBiden je dodao da bi se osjećao obaveznim da pojača prisustvo NATO-a u istočnoj Evropi.\n"Moramo jasno dati do znanja da nema razloga da bilo ko, bilo koja članica NATO-a, brine da li će... NATO stati u njihovu odbranu," rekao je on.\nRusija će se suočiti sa zapadnim sankcijama "težim od bilo čega" što smo do sada vidjeli ako napadne Ukrajinu, rekao je britanski premijer Boris Johnson u utorak nakon što su saveznički lideri razgovarali o prijetnjama Moskve.\nJohnson je ponovio upozorrenja ruskom predsjedniku Vladimiru Putinu dok je izvještavao Parlament o pozivu sa američkim i evropskim saveznicaima kasno u ponedjeljak.\n"Usaglasili smo se da ćemo na svaki ruski napad na Ukrajinu odgovoriti jedinstveno uvođenjem koordinisanih i oštrih ekonomskih sankcija, težih od bilo čega što smo ranije radili protiv Rusije", rekao je on.\nUpitan da li bi Moskva mogla biti izbačena iz globalnog Swift sistema za finansijska plaćanja, Johnson je rekao: "Nema sumnje da bi to bilo veoma moćno oružje."\nNapomenuo je da bi takvim korakom morale da se pozabave Sjedinjene Američke Države, kao centar globalnog finansijskog sistema, dodajući: "Razgovaramo o tome".\nUkrajinci će biti "uporni" u odupiranju bilo kakvom ruskom upadu, rekao je Johnson, nakon što je odobrio raspoređivanje oko 2.000 komada britanskog protutenkovskog oružja u Kijevu zajedno sa vojnim trenerima.\nKrvoproliće koje bi uslijedilo bilo bi "uporedivo s prvim ratom u Čečeniji, ili Bosni, ili bilo kojim drugim sukobom koji je Evropa pretrpjela od 1945. godine", rekao je premijer Velike Britanije.\n"Ne možemo se cjenkati sa vizijom cijele i slobodne Evrope" koja je nastala nakon završetka Hladnog rata 1989. godine, "jer je Rusija prislonila pištolj Ukrajini na glavu", dodao je.\nBritanija je spremna da rasporedi trupe da zaštiti NATO saveznike u Evropi, rekao je on u izjavi u Domu naroda.\n„Britanska vojska predvodi borbenu grupu NATO-a u Estoniji i, ako Rusija napadne Ukrajinu, nastojali bismo da doprinesemo svakom novom raspoređivanju NATO-a kako bismo zaštitili naše saveznike u Evropi”, naveo je Johnson.\nČlanice NATO saveza, uključujući Dansku, Španiju, Bugarsku i Holandiju, šalju više borbenih aviona i ratnih brodova u istočnu Evropu kako bi ojačali odbranu u regiji.\nMeđutim, i Johnson i Biden naveli su da slanje borbenih trupa NATO-a u Ukrajinu, koja nije dio vojnog saveza, nije vjerovatno.\nRusija počela vojne vežbe u blizini Ukrajine, optužuju SAD za podizanje tenzija\nMoskva negira da planira napad, ali nagomilali su oko 100.000 vojnika u blizini Ukrajine posljednjih sedmica i održavaju vojne vježbe na više lokacija u Rusiji. To je dovelo do povećanja spremnosti za sukob SAD-a i saveznih NATO država.\nIzvor: AFP i BBC


Uprkos tome što je korona ugasila skoro sve manifestacije, jedini sajam automobila na svetu održva se u Bangkoku gde prisustvuju svi proizvođači automobila na svetu. Došli su Japanci, Amerikanci, Evropljani i Kinezi. Sve deluje kao prava automobilska bajka, iza koje stoje stroge mere obezbeđenja.\nSvaki dan svi izlagači i pomoćno osoblje još u šest ujutro testiraju se na virus korone. Ulaz na sajam je takođe dozvoljen posetiocima sa validnim testovima, ali im se ipak proverava temperatura na ulasku na sajam.Svi su obavezni da nose stalno maske, a zaraženih za sada nije bilo.\nNa ove stroge mere pristali su i šefovi evropskih marki kao i američki bosovi koji su došli da predstavljaju velike firme.\n„Naše hostese, ma koliko lepe, moraju da nose vizire i maske, to je obavezno na svim štandovima. U klima-uređaj svakih 10 minuta se ubacuje dezifekciono sredstvo", objašnjava Ši Ćuvan, direktor Sajma u Bangkoku.\nSajmova automobila neće biti još najmanje dve godine ni u Evropi ni u Americi, čak je i Peking otkazao sajam. Bangkok je za sada raritet koji će biti zapamćen u auto-industriji.\n„Skok turizma i biznisa je naša formula, kao i mere koje preduzimamo. Održaćemo ovakav sajam i sledeće godine, ali se nadamo da ćemo do tada imati vakcinu", rekao je Ši.\nNa sajmu je prikazno 86 novih automobila, čak 40 elketričnih. Prikazani su i modeli automobila na hidrogen i solarnu energiju, ali i deset prototipova.\nOvaj sajam, interesantno, nijedan značajniji proizvođač nije izbegao kao što su to uradili u Americi i Evropi.


Tri izazova koje svaki preduzetnik mora da savlada da bi uspeo\nPreduzetništvo je dugo bilo idealizovano kao sastavni deo američkog sna gde napornim radom, svako može da uspe. Pa ipak, čak i sa širenjem tehnologije i alata koji mogu da pomognu preduzetnicima da vode svoje poslovanje, mnogi od njih ne uspeju.\nIznenađujuće veliki broj profesionalaca (čak većina) sanja, ili bar razmišlja, o mogućnosti da postane preduzetnik. Pa zašto onda nemamo dovoljno malih preduzeća i porodičnih firmi?\nPet stvari kojih se morate odreći kako biste popravili Vaše poslovanje\nRazvoj poslovanja podrazumeva uvođenje nekih promena, spremnost na rizike, uvođenje nove prakse u poslovanje, ali ponekad je, za uspeh preduzeća, neophodno i prestati sa nekim praksama koje se nisu pokazale korinim i efikasnim.\nSusie Moore: Gde preduzetnici najčešće greše kada započinju sopstveni biznis?\nSusie Moore je uspešna britanska spisateljica i life-coach, koja je svoje privatno preduzeće počela da gradi još dok je bila zaposlena u jednoj velikoj kompaniji, sve dok jednog trenutka nije zarađivala i do 4.000 dolara mesečno.


Nikolić i Vujanović: Odnosi izvanredni, pomoć dragocena i očekivana\nRazgovor Filipa Vujanovića i Tomislava Nikolića\nOdnosi Srbije i Crne Gore u ovom trenutku su izvanredni, a pomoć koju je ta država uputila Srbiji, pogođenoj katastrofalnim poplavama, bila je dragocena i očekivana, zaključak je predsednika dve države Tomislava Nikolića i Filipa Vujanovića, koji su se sastali u Beogradu.\nVujanović je u zvaničnu posetu Beogradu stigao nekoliko dana pošto je u Srbiji ukinuta vanredna situacija, a stanje u poplavljenim područjima počelo da se stabilizuje.\nPoručio je da se takav njegov potez podrazumevao, zbog potrebe da još jednom iskaže saosećanje crnogorskih građana zbog ljudskih žrtava u poplavama i žalost zbog ogromne štete koja se još uvek ne može proceniti.\n„Razgovarali smo i podjelili žaljenje zbog tragedije Bosne i Hercegovine i svega onoga što je bila tragedija Hrvatske, srećom neuporedivo manja i u žrtvama i u materijalnoj šteti. Mi smo zaista zajedno sa Srbijom i spremni u svim svojim dipolmatskim aktivnostima što ih činimo da promoviđemp potrebu da međunarodna zajednica u cjelini svom svojom energijom i potencijalima što prije i u što većem obimu pomogne Srbiji“, rekao je Vujanović.\nCrna Gora je, reagujući u prvi mah, u pomoć Srbiji poslala pet spasilačkih timova i po jedan ronilački i sanitetski tim. Predsednik Srbije Tomislav Nikolić reakciju crnogorske države ocenio je kao blagovremenu, istakavši da je umanjila posledice prirodne katastofe koja je pogodila Srbiju.\n„Pomoć koja je bila dragocena i u nekom procentu, da ga uopšte ne izračunavamo smanjila razmere katastrofe koja nas je zadesila. Ali mislim da već duži niz godina, naše dve države sarađuju tako da je ta pomoć mogla da bude očekivana. Ako katastrofa nije mogla da se predvidi, pomoć je mogla da se predvidi. Zato se zahvaljujem i građanima Crne Gore i rukovodstvu Crne Gore na tome što nije razmišljalo ni trenutka već nam se obratilo i ponudilo svoju pomoć koju smo prihvatili kao bratski pruženu ruku“, naveo je Nikolić.\nRazvijanje prijateljskih odnosa\nVujanović i Nikolić osvrnuli su se i na uzajamne odnose dve države, koji su od raspuštanja nekadašnje državne zajednice Srbije i Crne Gore 2006., imali svoje uspone i padove. Na najvećem testu bili su 2008., kada je tadašnja crnogorska ambasadorka označena nepoželjnom u Beogradu, pošto je Crna Gora priznala nezavisnost Kosova. Sada je međutim posve drugačija situacija, što podvlači Filip Vujanović.\n„Da je naš državni odnos poštovanja uzajamne podrške i znanja da tako mora da bude i u budućnosti. Mi smo dvije bliske države. Uvijek volim da kažem države koje u međunarodnoj zajednici imaju najveći stepen bliskosti. Mi to jesmo i to treba da budemo. I zato sam nekoliko puta saopštio da se naša solidarnost podrazumjevala i da će se ona nastaviti na način koji je ukupni potencijal građana i države Crne Gore.“, smatra Vujanović.\nTomislav Nikolić naglasio je težnju Srbije da nastavi razvijanje prijateljskih odnosa sa Crnom Gorom, podvukavši da će na putu prema EU dve države razmenjivati iskustva i međusobno se pomagati.\n„Srbija će sa Crnom Gorom večito da sarađuje. Menjaće se vlasti i u Srbiji i u Crnoj Gori, ali taj odnos ne sme da bude promenjen i ne sme da bude ugrožen čak iako se ponekad učini da pojedinci možda pokušavaju na bilo koji način pomute naše odnose. Dakle, sa naše strane, iskrenost je potpuno čista i jasna. Sa strane rukovodstva Crne Gore: Mislim da i građani Srbije i Crne Gore polako shvataju da nemaju šta jedni drugima da zamere, ali da imaju u čemu jedni drugima da pomognu.“, zaključio je Nikolić.\nU poslednjih godinu i po dana intenzivirana je saradnja najviših državnih zvaničnika Srbije i Crne Gore. Početkom prošle godine u Podgorici je boravio Tomislav Nikolić, u septembru 2013. Crnu Goru je posetio i tadašnji premijer Srbije Ivica Dačić, dok je posle pauze od 10 godina, prošlog decembra u Beogradu boravio crnogorski premijer Milo Đukanović.


Poslodavci do kraja januara dostavljaju dokumenta za dualni model obrazovanja za 2019/2020. | RTK\nPoslodavci do kraja januara dostavljaju dokumenta za dualni model obrazovanja za 2019/2020.\nPrivredna komora Srbije pozvala je poslodavce koji imaju nameru da se uključe u dualni model obrazovanja za školsku 2019/2020. godinu, da neophodna dokumenta dostave najkasnije do 31. januara 2019. godine.\nNa osnovu prikuplјenih Izjava o nameri, komora će formirati Predlog o potrebama privrede za budućim kadrovima koji će dostaviti Ministarstvu prosvete. Odluka, o strukturi upisa u srednje škole za dualni model obrazovanja, broju učenika i odelјenja za svaku opštinu i grad na teritoriji Republike Srbije, biće formirana na osnovu podataka iz Izjave o nameri. Konačnu odluku Ministarstvo prosvete, nauke i tehnološkog razvoja doneće objavlјivanjem Konkursa za upis učenika u srednje škole koji se očekuje krajem aprila 2019. godine.\nPrethodno : Osma izložba ženskog i socijalnog preduzetništva\nSledeće : Škola „Despot Stefan“ u Gornjem Stepošu obeležila 108 godina rada


Bookbridge - Steve Johnson - knjige\nWindows XP je sjajan operativni sistem, ali kada je potrebno da saznate kako u njemu da koristite program Movie Maker za upravljanje i menjanje digitalnih filmova, baš tada, po pravilu, nemate vremena da sednete i shvatite sve pojedinosti, ili da proučavate neki obiman priručnik. Vi upravo želite nešto što će Vam brzo pokazati kako da upotrebite Windows XP i Movie Maker da biste obavili posao.\nOva knjiga koristi primere iz stvarnog sveta da bi vam dala kontekst u kojem ćete izvršiti zadatak. Ova knjiga takoće uključuje radionice koje će vam pomoći da spojite pojedinačne zadatke u projekte. Dreamweaver-ovi primeri fajlova koji su vam potrebni za zadatke se nalaze na www.perspection.com.\nU ovoj knjizi se, kao kontekst u kome se izvršavaju određeni zadaci, koriste stvarni primeri. U knjizi se nalaze i radionice koje će vam pomoći da pojedinačne zadatke povežete u projekte. Fajlovi sa primerima za Expression Web, koji su vam potrebni za zadatke, su dostupni na adresi www.perspection.com.


Hronika – Страна 457 – Studio B\nBeograd 25°C u 22:00\nDrugostepena presuda Karadžiću tek za tri godine\nDrugostepenu presudu Apelacionog veća Haškog suda realno je očekivati tek za tri godine, rekao je Goran Petronijević, advokat Radovana Karadžića, koji je osuđen na 40 godina zatvora.\nDo pola sata na graničnim prelazima\nPrema najnovijim informacijama Uprave granične policije, na graničnim terminalima Srbije nema dužih zadržavanja putničkih vozila i trenutno se ne čeka više od pola sata.\nNapadnuta kuća porodice Stanojević kod K. Kamenice\nTrojica sredovečnih Albanaca su u noći između subote i nedelje napala kuću porodice Stanojević u selu Berivojce, opština Kosovska Kamenica.\nPolicija uhapsila osobe osumnjičene za napad na DS\nPripadnici MUP uhapsili su četiri osobe, osumnjičene da su učestvovale u napadu na aktiviste Demokratske stranke, danas u opštini Zvezdara.Ministar Stefanović kaže da je poslata jasna poruka da takva vrsta ponašanja u Srbiji nije dozvoljena.\nSedam godina zatvora zbog trgovine kokainom\nZbog trgovine kokainom u Srbiji i evropskim državama Apelacioni sud u Beogradu pravosnažno je osudio na sedam godina zatvora Ivana Ilića - pripadnika "jagodinske grupe", čiji su članovi ranije osuđeni na višegodišnje kazne zatvora.\nNastavlja se suđenje optuženima za ubistvo Ćuruvije\nSuđenje četvorici pripadnika Državne bezbednosti optuženih za ubistvo novinara Slavka Ćuruvije 11. aprila 1999. godine nastavlja se u ponedeljak u Specijalnom sudu u Beogradu saslušanjem svedoka.\nSilovatelju smanjena kazna za trećinu\nApelacioni sud smanjio je za šest godina kaznu bivšem vojnom policajcu Dejanu Gojkoviću iz Bele Crkve i pravosnažno ga osudio na 12 godina zatvora zbog četiri silovanja i tri pokušaja silovanja na Mostarskoj petlji u Beogradu između 2010. i 2013.\nZvonko Veselinović pravosnažno oslobođen optužbi\nApelacioni sud u Beogradu pravosnažno je oslobodio biznismena Zvonka Veselinovića iz Zvečana optužbi, jer nije dokazano da je sa saradnicima protivpravno prisvojio 32 kamiona u vlasništvu Hipo Alpe Adria lizinga, objavljeno je danas na sajtu suda.\nMladić povređen hladnim oružjem u Beogradu\nProtekle noći u Beogradu hladnim oružjem povredjen je mladić (22), a u saobraćajnim nesrećama lakše su povredjene četiri osobe, rečeno je u gradskoj službi Hitne pomoći.\nMarku Miškoviću 3,5 godine zatvora, Đuraškoviću 7\nMarko Mišković osuđen je u Specijalnom sudu u Beogradu na tri i po godine zatvora zbog utaje poreza, dok je oslobođen optužbi za oštećenje putarskih preduzeća u Srbiji. Milo Đurašković osuđen je na sedam godina zatvora i kaznu od šest miliona dinara.\nTrenutna temperatura 25°C


PROTEST NOVINARA U VRANJU: MI NISMO NJIHOVA PARTIJSKA VOJSKA - Magločistač\nPočetna U fokusu PROTEST NOVINARA U VRANJU: MI NISMO NJIHOVA PARTIJSKA VOJSKA\nPROTEST NOVINARA U VRANJU: MI NISMO NJIHOVA PARTIJSKA VOJSKA\nNovinari “Novina Vranjskih” i Radija OK danas su protestovali ispred zgrade Skupštine grada Vranja, zbog načina na koji je preko gradskog konkursa podeljen novac medijima.\nRekli su da je lokalna vlast “zavukla ruku u narodni džep i novac građana bezočno podelila partijski poslušnim medijima i kumovima”.\nVlasnik “Novina Vranjskih” Vukašin Obradović je rekao novinarima da će zbog gradskog konkursa za sufinansiranje medija povesti upravni spor i preduzeti i druge zakonske mere.\n“Poenta ove vlasti je da zavede medijski mrak na jugu Srbije. To su pokušali i 90-tih godina i nije im uspelo, neće uspeti ni sada. Neće nas pokolebati ova situacija”, rekao je Obradović i dodao da “poenta nije da se samo podobnim medijima omogući komotan život”, već da se onemogući rad nezavisnih medija.\nDodao je da je “lokalna vlast na medijskom konkursu ocenila da nisu dobri projekti koji su prolazili kod Ministarstva kulture”.\nUrednik Radija OK Saša Stojković je rekao da vranjanska vlast “zna šta čini” i da je medijski konkurs sproveden tako da “niko ne vidi kako se deli naš novac”.\n“Mogu oni da govore da je to javni interes, ali sve je rađeno po principu da ‘leva ruka, desni džep’. Mi nismo njihova partijska vojska. Njihovi prethodnici su propali zato što su imali partijsku vojsku, i ovi će da propadnu zato što imaju partijsku vojsku”, rekao je Stojković.